Avis juridique important

|

31981D0691

81/691/ΕΟΚ: Απόφαση του Συμβουλίου της 4ης Σεπτεμβρίου 1981 για τη σύναψη της σύμβασης περί της διατήρησης της θαλάσσιας χλωρίδας και πανίδας της Ανταρκτικής

Επίσημη Εφημερίδα αριθ. L 252 της 05/09/1981 σ. 0026 - 0035 Φινλανδική ειδική έκδοση: Κεφάλαιο 11 τόμος 10 σ. 0027  Ισπανική ειδική έκδοση: Κεφάλαιο 04 τόμος 1 σ. 0175  Σουηδική ειδική έκδοση: Κεφάλαιο 11 τόμος 10 σ. 0027  Πορτογαλική ειδική έκδοση : Κεφάλαιο 04 τόμος 1 σ. 0175

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 4ης Σεπτεμβρίου 1981  περί συνάψεως συμβάσεως περί της διατηρήσεως της θαλάσσιας χλωρίδας και πανίδας της Ανταρκτικής  (81/691/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι η ευαίσθητη οικολογική ισορροπία του Ανταρκτικού Ωκεανού απαιτεί διεθνή ρύθμιση της διαχειρίσεως και διατηρήσεως των θαλασσίων πόρων αυτού·  ότι, για το σκοπό αυτό, η διεθνής σύμβαση περί διατηρήσεως της θαλάσσιας χλωρίδας και πανίδας της Ανταρκτικής, στο εξής αποκαλούμενη «σύμβαση», καταρτίσθηκε κατά τη διπλωματική συνδιάσκεψη που έλαβε χώρα στην Καμπέρα τον Μάιο του 1980 και στην οποία συμμετείχε η Κοινότης·  ότι η σύμβαση θα αρχίσει να ισχύει την τριακοστή ημέρα από την ημερομηνία καταθέσεως του ογδόου εγγράφου κυρώσεως· ότι η Κοινότης μπορεί να προσχωρήσει στη σύμβαση μετά την έναρξη ισχύος της·  ότι είναι αναγκαίο για την Κοινότητα να προσχωρήσει στη σύμβαση, για να συνεισφέρει στη διατήρηση των πόρων στη ζώνη που καλύπτεται από τη σύμβαση και στην οποία κοινοτικοί αλιείς ασκούν τις δραστηριότητές τους,  ΑΠΟΦΑΣΙΖΕΙ:  Άρθρο 1  Η σύμβαση περί διατηρήσεως της θαλάσσιας πανίδας και χλωρίδας της Ανταρκτικής εγκρίνεται εξ ονόματος της Ευρωπαϊκής Οικονομικής Κοινότητος.  Το κείμενο της συμβάσεως επισυνάπτεται στην παρούσα απόφαση.  Άρθρο 2  Ο πρόεδρος του Συμβουλίου προβαίνει στην κατάθεση του εγγράφου εγκρίσεως στην κυβέρνηση της Αυστραλίας σύμφωνα με το άρθρο ΧΧVIII της συμβάσεως (3).  Άρθρο 3  Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.  Έγινε στις Βρυξέλλες, στις 4 Σεπτεμβρίου 1981.  Για το Συμβούλιο  Ο Πρόεδρος  P. WALKER  (1) ΕΕ αριθ. C 317 της 4. 12. 1980, σ. 4.  (2) ΕΕ αριθ. C 101 της 4. 5. 1981, σ. 116.  (3) Η ημερομηνία της ενάρξεως ισχύος της προσχωρήσεως της Κοινότητος στη σύμβαση θα δημοσιευθεί στην Επίσημη Εφημερίδα των Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.   ΜΕΤΑΦΡΑΣΗ  ΣΥΜΒΑΣΗ ΠΕΡΙ ΤΗΣ ΔΙΑΤΗΡΗΣΕΩΣ ΤΗΣ ΘΑΛΑΣΣΙΑΣ ΧΛΩΡΙΔΑΣ ΚΑΙ ΠΑΝΙΔΑΣ ΤΗΣ ΑΝΤΑΡΚΤΙΚΗΣ  ΤΑ ΣΥΜΒΑΛΛΟΜΕΝΑ ΜΕΡΗ,  ΑΝΑΓΝΩΡΙΖΟΝΤΑΣ τη σημασία της προστασίας του περιβάλλοντος και της διαφυλάξεως της ακεραιότητας του οικοσυστήματος των θαλασσών που περιβάλλουν την Ανταρκτική,  ΔΙΑΠΙΣΤΩΝΟΝΤΑΣ τη συγκέντρωση της χλωρίδας και της πανίδας εντός των υδάτων της Ανταρκτικής και το αυξανόμενο ενδιαφέρον που εγείρουν οι δυνατότητες χρησιμοποιήσεως των πόρων αυτών σαν πηγή πρωτεϊνών,  ΕΧΟΝΤΑΣ ΣΥΝΕΙΔΗΣΗ της επείγουσας ανάγκης εξασφαλίσεως της διατηρήσεως της θαλάσσιας χλωρίδας και πανίδας της Ανταρκτικής,  ΕΚΤΙΜΩΝΤΑΣ ότι είναι ουσιώδες να εμβαθύνουν στις γνώσεις περί του θαλάσσιου οικοσυστήματος της Ανταρκτικής και των μερών που το αποτελούν για να καταστεί δυνατή η λήψη αποφάσεως όσον αφορά την αλιεία βάσει καταλλήλων επιστημονικών πληροφοριών,  ΘΕΩΡΩΝΤΑΣ ότι για τη διατήρηση της θαλάσσιας χλωρίδας και πανίδας της Ανταρκτικής απαιτείται διεθνής συνεργασία, η οποία οφείλει να λαμβάνει δεόντως υπόψη τις διατάξεις της συνθήκης περί της Ανταρκτικής και συνεπάγεται την ενεργή συμμετοχή όλων των κρατών που πραγματοποιούν ερευνητικές ή αλιευτικές δραστηριότητες εντός των υδάτων της Ανταρκτικής,  ΑΝΑΓΝΩΡΙΖΟΝΤΑΣ τις ιδιαίτερες ευθύνες των μερών που συμμετείχαν στις διαβουλεύσεις για τη συνθήκη της Ανταρκτικής ως προς την προστασία και τη διαφύλαξη του ανταρκτικού περιβάλλοντος, και ιδιαίτερα τις ευθύνες που τους απονέμει η παράγραφος 1 περίπτωση στ του άρθρου ΙΧ της συνθήκης της Ανταρκτικής στο θέμα της προστασίας και της διατηρήσεως της χλωρίδας και της πανίδας στην Ανταρκτική,  ΥΠΕΝΘΥΜΙΖΟΝΤΑΣ την ήδη αναληφθείσα δράση από τα μέρη που συμμετείχαν στις διαβουλεύσεις για τη συνθήκη της Ανταρκτικής, ιδίως τα συμφωνηθέντα μέτρα για την προστασία της χλωρίδας και πανίδας της Ανταρκτικής, και τις διατάξεις της συμβάσεως για την προστασία των φωκών της Ανταρκτικής,  ΛΑΜΒΑΝΟΝΤΑΣ ΥΠΟΨΗ την ανησυχία που εκφράσθηκε από τα μέρη που συμμετείχαν στις διαβουλεύσεις κατά την ένατη σύνοδο διαβουλεύσεων της συνθήκης της Ανταρκτικής επί του θέματος της διατηρήσεως της θαλάσσιας χλωρίδας και πανίδας της Ανταρκτικής καθώς επίσης και τη σημασία των διατάξεων της συστάσεως ΙΧ-2, η οποία οδήγησε στη σύνταξη της παρούσας συμβάσεως,  ΠΕΠΕΙΣΜΕΝΟΙ ότι είναι προς το συμφέρον ολόκληρης της ανθρωπότητας να γίνει αποκλειστική χρήση των υδάτων που περιβρέχουν την Ανταρκτική για ειρηνικούς μόνο σκοπούς και να μην καταστούν θέατρο ή αντικείμενο διεθνών διαφορών,  ΑΝΑΓΝΩΡΙΖΟΝΤΑΣ ότι, λαμβάνοντας υπόψη τα προαναφερόμενα, είναι επιθυμητή η δημιουργία μηχανισμού του οποίου ο ρόλος θα είναι να συνιστά, να προωθεί, να αποφασίζει και να συντονίζει τα μέτρα και τις επιστημονικές μελέτες που είναι αναγκαίες για τη διατήρηση των ζώντων θαλασσίων οργανισμών της Ανταρκτικής,  ΣΥΝΕΦΩΝΗΣΑΝ ΤΑ ΕΞΗΣ:  Άρθρο Ι  1. Η παρούσα σύμβαση εφαρμόζεται επί των ζώντων θαλασσίων πόρων της ζώνης η οποία ευρίσκεται νοτίως της εξηκοστής μοίρας νοτίου γεωγραφικού πλάτους και επί των ζώντων θαλασσίων πόρων της ζώνης η οποία περιλαμβάνεται μεταξύ αυτού του γεωγραφικού πλάτους και της ανταρκτικής συγκλίσεως που αποτελούν τμήμα του θαλασσίου οικοσυστήματος της Ανταρκτικής,  2. Η έκφραση «ζώντες θαλάσσιοι πόροι της Ανταρκτικής» υποδηλώνει τους πληθυσμούς ιχθύων, τα μαλάκια, τα καρκινοειδή και όλα τα άλλα είδη ζώντων οργανισμών, συμπεριλαμβανομένων των πτηνών, που ευρίσκονται νοτίως της  3. Η έκφραση «θαλάσσιο οικοσύστημα της Ανταρκτικής» υποδηλώνει το σύνολο των σχέσεων αυτών των ζώντων θαλασσίων πόρων της Ανταρκτικής μεταξύ τους, καθώς και με το φυσικό τους περιβάλλον. 4. Ως ανταρκτική σύγκλιση ορίζεται η γραμμή που συνδέει τα ακόλουθα σημεία κατά μήκος των γεωγραφικών παραλλήλων και των μεσημβρινών:  50°Ν, 0°· 50°Ν, 30° Α, 45°Ν, 30° Α· 45°Ν, 80°Α· 55°Ν, 80°Α· 55 °Ν, 150°Α 60° Ν, 150°Α· 60°Ν, 50°Δ· 50°Ν, 50°Δ· 50°Ν, 0°.  Άρθρο ΙΙ  1. Η παρούσα σύμβαση έχει για στόχο τη διατήρηση των ζώντων θαλασσίων πόρων της Ανταρκτικής.  2. Για σκοπούς της συμβάσεως ο όρος «διατήρηση» περιλαμβάνει την έννοια ορθολογικής χρησιμοποιήσεως.  3. Στη ζώνη εφαρμογής της συμβάσεως η αλιεία και οι συναφείς δραστηριότητες γίνονται σύμφωνα με τις διατάξεις της συμβάσεως και τις ακόλουθες αρχές διατηρήσεως:  α) πρόληψη της μειώσεως του όγκου κάθε εκμεταλλευόμενου πληθυσμού κάτω από το επίπεδο που είναι αναγκαίο για τη διατήρηση της σταθερότητάς του. Για το σκοπό αυτό δεν θα επιτρέπεται να μειωθεί ο όγκος αυτός κάτω από επίπεδο παραπλήσιο εκείνου που εξασφαλίζει την ανώτατη ετήσια καθαρή αύξηση του πληθυσμού·  β) διατήρηση των οικολογικών σχέσεων μεταξύ των εκμεταλλευομένων, συνδεομένων ή εξαρτωμένων πληθυσμών των ζώντων θαλασσίων πόρων και ανασύσταση των εκμεταλλευομένων πληθυσμών στα επίπεδα που ορίζονται στην περίπτωση α· και  γ) πρόληψη των μεταβολών ή ελαχιστοποίηση των κινδύνων, μεταβολών του θαλασσίου οικοσυστήματος οι οποίες δεν θα δύνανται, ενδεχόμενα, να ανατραπούν σε δύο ή τρείς δεκαετίες, λαμβάνοντας υπόψη το βαθμό των διαθέσιμων γνώσεων σχετικά με τον άμεσο ή έμμεσο αντίκτυπο της εκμεταλλεύσεως, το αποτέλεσμα από την εισαγωγή εξωγενών ειδών, τα αποτελέσματα των συναφών δραστηριοτήτων επί του θαλασσίου οικοσυστήματος και τα αποτελέσματα από τις μεταβολές του περιβάλλοντος, για να επιτραπεί μία συνεχής διατήρηση των ζώντων θαλασσίων πόρων της Ανταρκτικής.  Άρθρο ΙΙΙ  Τα συμβαλλόμενα μέρη είτε συμμετέχουν είτε όχι στη συνθήκη της Ανταρκτικής, συμφωνούν να μην αναλάβουν εντός της ζώνης της συνθήκης της Ανταρκτικής δραστηριότητες οι οποίες αντιτίθενται στις αρχές και στους στόχους της συνθήκης αυτής, και θεωρούν ότι δεσμεύονται, στις αμοιβαίες σχέσεις τους, από τις υποχρεώσεις που ορίζονται στα άρθρα Ι και V της συνθήκης αυτής.  Άρθρο IV  1. Όσον αφορά τη ζώνη της συνθήκης της Ανταρκτικής, όλα τα συμβαλλόμενα μέρη, είτε συμμετέχουν είτε όχι στη συνθήκη αυτή, δεσμεύονται στις αμοιβαίες τους σχέσεις από τα άρθρα IV και VI της συνθήκης της Ανταρκτικής.  2. Καμία διάταξη της παρούσας συμβάσεως και καμία πράξη ή δραστηριότητα που λαμβάνει χώρα κατά τη διάρκεια της παρούσας συμβάσεως:  α) δεν δύναται να χρησιμεύσει ως βάση για την ενάσκηση, υποστήριξη ή αμφισβήτηση διεκδικήσεως εδαφικής κυριαρχίας εντός της ζώνης της συνθήκης της Ανταρκτικής, ούτε να δημιουργήσει κυριαρχικά δικαιώματα εντός της ζώνης αυτής·  β) δεν δύναται να ερευνηθεί ως μερική ή ολοσχερής εγκατάλειψη, εκ μέρους ουδενός των συμβαλλομένων μερών, κάθε δικαιώματος ή διεκδικήσεως ή βάσεως διεκδικήσεως να ασκεί δικαιοδοσία παρακτίου κράτους, δυνάμει του διεθνούς δικαίου, εντός της ζώνης εφαρμογής της συμβάσεως, ούτε ως θίγουσα τέτοιο δικαίωμα ή διεκδίκηση ή βάση διεκδικήσεως·  γ) δεν δύναται να ερμηνευθεί ως θίγουσα τη θέση ουδενός συμβαλλομένου μέρους έναντι της αναγνωρίσεως ή μη αναγνωρίσεως τέτοιου δικαιώματος ή διεκδικήσεως ή βάσεως  δ) δεν δύναται να θίξει τη διάταξη της παραγράφου 2 του άρθρου IV της συνθήκης της Ανταρκτικής δυνάμει της οποίας ουδεμία νέα διεκδίκηση ούτε επέκταση διεκδικήσεως εδαφικής κυριαρχίας επί της Ανταρκτικής που έχει υποστηριχθεί παλαιότερα δεν πρέπει να παρουσιάζεται κατά τη διάρκεια της ισχύος της συνθήκης της Ανταρκτικής.  Άρθρο V  1. Τα συμβαλλόμενα μέρη τα οποία συμμετέχουν στη συνθήκη της Ανταρκτικής αναγνωρίζουν τις ιδιαίτερες υποχρεώσεις και ευθύνες των μερών που συμμετείχαν στις διαβουλεύσεις για τη συνθήκη της Ανταρκτικής ως προς την προστασία και τη διατήρηση του περιβάλλοντος εντός της ζώνης της συνθήκης αυτής.  2. Τα συμβαλλόμενα μέρη τα οποία δεν συμμετέχουν στη συνθήκη της Ανταρκτικής συμφωνούν, κατά την άσκηση των δραστηριοτήτων τους στη ζώνη που καλύπτει η συνθήκη αυτή, να εφαρμόζουν, όταν πρέπει, τα συμφωνηθέντα μέτρα για την προστασία της χλωρίδας και της πανίδας της Ανταρκτικής κατά τα άλλα μέτρα τα οποία συνέστησαν τα μέρη που συμμετείχαν στις διαβουλεύσεις, ώστε να εκπληρώσουν το καθήκον τους για την προστασία του ανταρκτικού περιβάλλοντος από κάθε επιζήμια μορφή ανθρώπινης επεμβάσεως.  3. Για τους σκοπούς της παρούσας συμβάσεως, η έκφραση «τα μέρη που συμμετείχαν στις διαβουλεύσεις για τη συνθήκη της Ανταρκτικής» υποδηλώνει τα συμ βαλλόμενα μέρη στη συνθήκη της Ανταρκτικής, οι αντιπρόσωποι των οποίων συμμετέχουν στις συνεδριάσεις που διεξάγονται σύμφωνα με το άρθρο ΙΧ της συνθήκης αυτής.  Άρθρο VI  Καμία διάταξη της παρούσας συμβάσεως δεν δύναται να θίξει τα δικαιώματα και τις υποχρεώσεις των συμβαλλομένων μερών κατά τους όρους της διεθνούς συμβάσεως για τη ρύθμιση της φαλαινοθηρίας και της συμβάσεως για την προστασία των φωκών της Ανταρκτικής.  Άρθρο VII  1. Τα συμβαλλόμενα μέρη συνιστούν Επιτροπή για τη Διατήρηση της Θαλάσσιας Χλωρίδας και Πανίδας της Ανταρκτικής, εφεξής ονομαζόμενη «επιτροπή», της οποίας συμφωνούν να εξασφαλίσουν τη λειτουργία.  2. Η σύνθεση της επιτροπής είναι η ακόλουθη:  α) κάθε συμβαλλόμενο μέρος που συμμετείχε στη συνεδρίαση κατά τη διάρκεια της οποίας υιοθετήθηκε η παρούσα σύμβαση είναι μέλος της επιτροπής·  β) κάθε κράτος μέρος το οποίο θα έχει προσχωρήσει στην παρούσα σύμβαση σύμφωνα με το άρθρο ΧΧΙΧ δικαιούται να είναι μέλος της επιτροπής εφ' οσον αυτό το προσχωρούν μέρος επιδίδεται σε ερευνητικές ή αλιευτικές δραστηριότητες που σχετίζονται με τη χλωρίδα και την πανίδα, επί των οποίων εφαρμόζεται η παρούσα σύμβαση·  γ) κάθε οργάνωση περιφερειακής οικονομικής ολοκληρώσεως που θα έχει προσχωρήσει στην παρούσα σύμβαση σύμφωνα με το άρθρο ΧΧΙΧ δικαιούνται να είναι μέλος της επιτροπής εφ' οσον τα κράτη μέλη της είναι μέλη της επιτροπής·  δ) κάθε συμβαλλόμενο μέρος το οποίο επιθυμεί να συμμετάσχει στις εργασίες της επιτροπής σύμφωνα με τις ανωτέρω περιπτώσεις β και γ, θα κοινοποιήσει στο θεματοφύλακα τους λόγους για τους οποίους επιθυμεί να γίνει μέλος της επιτροπής και τη θέλησή του να αποδεχθεί τα ισχύοντα μέτρα διατηρήσεως. Ο θεματοφύλακας θα ανακοινώσει την κοινοποίηση αυτή και τις συναφείς πληροφορίες σε κάθε μέλος της επιτροπής. Εντός δύο μηνών από τη λήψη της ανακοινώσεως του θεματοφύλακα, κάθε μέλος της επιτροπής δύναται να ζητήσει τη σύγκλιση ειδικής συνεδριάσεως της επιτροπής για εξέταση του θέματος. Μετά τη λήψη τέτοιας αιτήσεως ο θεματοφύλακας θα συγκαλέσει την αιτούμενη συνεδρίαση. Ελλείψει αιτήσεως συγκλήσεως συνεδριάσεως, το συμβαλλόμενο μέρος το οποίο έχει προβεί στην κοινοποίηση θα θεωρείται ότι πληροί τις απαιτούμενες προϋποθέσεις για να είναι μέλος της επιτροπής.  3. Κάθε μέλος της επιτροπής διορίζει αντιπρόσωπο που δύναται να συνοδεύεται από αναπληρωτές και συμβούλους.  Άρθρο VIII  Η επιτροπή έχει νομική προσωπικότητα και απολαύει εντός του εδάφους κάθε κράτους μέρους της αναγκαίας ικανότητας για την εκπλήρωση των καθηκόντων της και την πραγματοποίηση των στόχων της συμβάσεως. Τα προνόμια και οι ασυλίες των οποίων απολαύουν η επιτροπή και το προσωπικό της επί του εδάφους κράτους μέρους καθορίζονται δια κοινής συμφωνίας από την επιτροπή και το ενδιαφερόμενο κράτος μέρος.  Άρθρο ΙΧ  1. Η επιτροπή έχει ως καθήκον να εφαρμόζει τους σκοπούς και τις αρχές που ορίζονται στο άρθρο ΙΙ. Για το σκοπό αυτό:  α) διευκολύνει την έρευνα και τις λεπτομερείς μελέτες επί των ζώντων θαλασσίων πόρων και του θαλασσίου οικοσυστήματος της Ανταρκτικής·  β) συλλέγει στοιχεία επί της καταστάσεως και της εξελίξεως των πληθυσμών των ζώντων θαλασσίων πόρων της Ανταρκτικής και επί των παραγόντων που επηρεάζουν τη διανομή, την αφθονία και την παραγωγικότητα των εκμεταλλευομένων ειδών και των εξαρτωμένων ή συνδεομένων ειδών ή πληθυσμών·  γ) φροντίζει για τη συγκέντρωση στατιστικών στοιχείων επί των αλιευμάτων και των μέσων που χρησιμοποιούνται όσον αφορά τους εκμεταλλευόμενους πληθυσμούς·  δ) αναλύει, διαδίδει και δημοσιεύει τις πληροφορίες που αναφέρονται στις περιπτώσεις β και γ, και τις εκθέσεις της επιστημονικής επιτροπής·  ε) καθορίζει τις ανάγκες επί του θέματος της διατηρήσεως και αναλύει την αποτελεσματικότητα των μέτρων διατηρήσεως·  στ) επεξεργάζεται μέτρα διατηρήσεως, τα εγκρίνει και τα αναθεωρεί βάσει καλυτέρων επιστημονικών πληροφοριών που είναι διαθέσιμες, με την επιφύλαξη της παραγράφου 5 του παρόντος άρθρου·  ζ) εφαρμόζει το σύστημα ελέγχου και παρατηρήσεως που περιγράφεται στο άρθρο XXIV·  η) αναλαμβάνει κάθε άλλη δραστηριότητα που κρίνεται αναγκαία για την πραγματοποίηση των στόχων της παρούσας συμβάσεως.  2. Τα μέτρα διατηρήσεως που αναφέρονται στην παράγραφο 1 περίπτωση στ αφορούν:  α) την ποσότητα επιτρεπομένης αλιεύσεως ενός συγκεκριμένου είδους εντός της ζώνης εφαρμογής της συμβάσεως·  β) τον προσδιορισμό των τομέων και υποτομέων σύμφωνα με την κατανομή των πληθυσμών των ζώντων θαλασσίων πόρων της Ανταρκτικής· γ) την ποσότητα επιτρεπομένης αλιεύσεως των πληθυσμών των τομέων και των υποτομέων·  δ) τον προσδιορισμό των προστατευομένων ειδών·  ε) το μέγεθος, την ηλικία καί, κατά περίπτωση, το φύλο των ειδών που δύνανται να αλιευθούν·  στ) την έναρξη και τη λήξη των περιόδων κατά τις οποίες επιτρέπεται η αλιεία·  ζ) το άνοιγμα και το κλείσιμο των ζωνών, των τομέων ή των υποτομέων, για λόγους επιστημονικής μελέτης ή διατηρήσεως, συμπεριλαμβανομένων και των ειδικών ζωνών που προορίζονται για προστασία και επιστημονική μελέτη·  η) τη ρύθμιση των μεθόδων αλιείας και των μέσων που χρησιμοποιούνται, συμπεριλαμβανομένων των αλιευτικών εργαλείων, για να αποφευχθεί, μεταξύ άλλων, υπερβολική συγκέντρωση των αλιεύσεων εντός ενός τομέα ή υποτομέα·  θ) τη λήψη άλλων μέτρων τα οποία η επιτροπή κρίνει αναγκαία για την πραγματοποίηση των στόχων της συμβάσεως, συμπεριλαμβανομένων των μέτρων σχετικά με τα αποτελέσματα των αλιεύσεων και των συναφών δραστηριοτήτων επί των μερών που αποτελούν το θαλάσσιο οικοσύστημα εκτός των εκμεταλλευομένων πληθυσμών.  3. Η επιτροπή δημοσιεύει και ενημερώνει τον κατάλογο όλων των μέτρων διατηρήσεως που ισχύουν.  4. Κατά την εκτέλεση των καθηκόντων που ορίζονται στην παράγραφο 1 του παρόντος άρθρου η επιτροπή λαμβάνει πλήρως υπόψη της τις συστάσεις και γνώμες της επιστημονικής επιτροπής.  5. Η επιτροπή λαμβάνει πλήρως υπόψη της τα κατάλληλα μέτρα ή ρυθμίσεις που ορίζονται ή συνιστώνται από τις συμβουλευτικές συνόδους που λαμβάνουν χώρα σύμφωνα με το άρθρο ΙΧ της συνθήκης περί της Ανταρκτικής ή από τις υπάρχουσες επιτροπές αλιείας που είναι υπεύθυνες για τα είδη τα οποία δύνανται να εισχωρήσουν εντός της ζώνης εφαρμογής της συμβάσεως, για να μην υπάρχει ασυμφωνία μεταξύ των δικαιωμάτων και των υποχρεώσεων ενός συμβαλλομένου μέρους, που απορρέουν από τα εν λόγω μέτρα ή ρυθμίσεις, και των μέτρων διατηρήσεως που λαμβάνει η ίδια.  6. Τα μέτρα διατηρήσεως τα οποία λαμβάνονται από την επιτροπή δυνάμει της παρούσας συνθήκης εφαρμόζονται από τα μέλη της επιτροπής κατά τον ακόλουθο τρόπο:  α) η επιτροπή κοινοποιεί τα μέτρα διατηρήσεως σε όλα τα μέλη της επιτροπής·  β) τα μέτρα διατηρήσεως καθίστανται υποχρεωτικά για όλα τα μέλη της επιτροπής 180 ημέρες μετά την κοινοποίηση αυτή, με την επιφύλαξη των διατάξεων των περιπτώσεων γ και δ κατωτέρω·  γ) εάν εντός 90 ημερών από της κοινοποιήσεως που αναφέρεται στην περίπτωση α, ένα μέλος της επιτροπής την πληροφορήσει ότι δεν δύναται να δεχθεί, στο σύνολο ή εν μέρει, το μέτρο διατηρήσεως, το εν λόγω μέτρο δεν θα δεσμεύει το μέλος αυτό της επιτροπής παρά μόνο στο μέτρο που το έχει αποδεχθεί·  δ) σε περίπτωση που μέλος της επιτροπής επικαλείται τη διαδικασία που διατυπώνεται στην περίπτωση γ, η επιτροπή, κατόπιν αιτήσεως μέλους της επιτροπής, συνέρχεται προς επανεξέταση του μέτρου διατηρήσεως. Κατά τη συνεδρίαση αυτή και εντός των επομένων 30 ημερών, κάθε μέλος της επιτροπής δικαιούται να δηλώσει ότι δεν είναι πλέον σε θέση να δεχθεί το μέτρο διατηρήσεως, οπότε, στην περίπτωση αυτή, το εν λόγω μέλος δεν θα δεσμεύεται πλέον από το εν λόγω μέτρο.  Άρθρο Χ  1. Η επιτροπή εφιστά την προσοχή κάθε κράτους μη μέρους της παρούσας συμβάσεως επί οποιασδήποτε δραστηριότητας των υπηκόων ή σκαφών του, η οποία, κατά τη γνώμη της, αντιτίθεται στην πραγματοποίηση των στόχων της παρούσας συμβάσεως.  2. Η επιτροπή εφιστά την προσοχή όλων των συμβαλλομένων μερών επί οποιασδήποτε δραστηριότητας, η οποία, κατά τη γνώμη της, αντιτίθεται στην πραγματοποίηση εκ μέρους ενός των συμβαλλομένων μερών των στόχων της παρούσας συμβάσεως ή στην τήρηση από το εν λόγω μέρος των υποχρεώσεων που του επιβάλλονται από την παρούσα σύμβαση.  Άρθρο ΧΙ  Η επιτροπή προσπαθεί να συνεργάζεται με τα συμβαλλόμενα μέρη, τα οποία μπορούν να ασκήσουν δικαιοδοσία εντός των θαλασσίων ζωνών που γειτνιάζουν με τη ζώνη εφαρμογής της συμβάσεως, για ό,τι αφορά τη διατήρηση ενός ή περισσοτέρων αποθεμάτων συνδεομένων είδών που ευρίσκονται τόσο σε αυτές τις ζώνες όσο και στη ζώνη εφαρμογής της συμβάσεως, με σκοπό την εναρμόνιση των μέτρων διατηρήσεως που λαμβάνονται ως προς τα αποθέματα αυτά.  Άρθρο ΧΙΙ  1. Οι αποφάσεις της επιτροπής επί θεμάτων ουσίας λαμβάνονται με κοινή συμφωνία όλων των μελών της. Η απόφαση για την εξέταση θέματος ως θέματος ουσίας εξετάζεται και αυτή ως θέμα ουσίας.  2. Οι αποφάσεις επί θεμάτων διαφορετικών από εκείνα που αναφέρονται στην παράγραφο 1 λαμβάνονται με απλή πλειοψηφία των μελών της επιτροπής που είναι παρόντα και ψηφίζουν.  3. Όταν η επιτροπή εξετάζει ένα θέμα, για το οποίο πρέπει να ληφθεί απόφαση, διευκρινίζεται εάν στη λήψη της αποφάσεως θα συμμετέχει οργάνωση περιφερειακής οικονομικής ολοκληρώσεως καί, στην περίπτωση αυτή, εάν κράτος μέλος της θα συμμετάσχει επίσης. Στην περίπτωση αυτή ο αριθμός των συμβαλλομένων μερών που συμμετέχουν στη λήψη της αποφάσεως δεν πρέπει να υπερβεί τον αριθμό των κρατών μελών της οργανώσεως περιφερειακής οικονομικής ολοκληρώσεως που είναι μέλη της επιτροπής.  4. Όταν λαμβάνεται απόφαση σύμφωνα με το παρόν άρθρο, η οργάνωση περιφερειακής οικονομικής ολοκληρώσεως διαθέτει μόνο μία ψήφο.  Άρθρο XIII  1. Η έδρα της επιτροπής θα είναι στο Χόμπαρτ, Τασμανία, Αυστραλία.  2. Η επιτροπή συνέρχεται ετησίως σε τακτική σύνοδο. Δύναται επίσης να συνεδριάζει κατόπιν αιτήσεως του ενός τρίτου των μελών της και σύμφωνα με τους όρους που προβλέπει η παρούσα σύμβαση. Η πρώτη συνεδρίαση της επιτροπής θα πραγματοποιηθεί εντός 3 μηνών από την έναρξη της ισχύος της παρούσας συμβάσεως, υπό τον όρο ότι μεταξύ των μελών της επιτροπής περιλαμβάνονται τουλάχιστον δύο κράτη τα οποία ασκούν αλιευτικές δραστηριότητες εντός της ζώνης εφαρμογής της συμβάσεως. Σε κάθε περίπτωση, η πρώτη συνεδρίαση θα λάβει χώρα εντός έτους από την έναρξη της ισχύος της συμβάσεως. Ο θεματοφύλακας θα συμβουλευθεί τα υπογράφοντα κράτη επί του θέματος της πρώτης συνεδριάσεως της επιτροπής, λαμβάνοντας υπόψη την ανάγκη ευρείας αντιπροσωπεύσεως των κρατών αυτών για την καλή λειτουργία της επιτροπής.  3. Ο θεματοφύλακας συγκαλεί την πρώτη συνεδρίαση της επιτροπής στην έδρα της. Κατόπιν, οι συνεδριάσεις της επιτροπής θα λαμβάνουν χώρα στην έδρα της, εκτός εάν αποφασίζει διαφορετικά.  4. Η επιτροπή εκλέγει μεταξύ των μελών της έναν πρόεδρο και έναν αντιπρόεδρο των οποίων η θητεία είναι διετής και ανανεώνεται μόνο μία φορά. Εν τούτοις, η αρχική θητεία του πρώτου προέδρου θα είναι διαρκείας τριών ετών. Ο πρόεδρος και ο αντιπρόεδρος δεν δύνανται να είναι αντιπρόσωποι του ίδιου συμβαλλόμενου μέρους.  5. Η επιτροπή εκδίδει και τροποποιεί, εφ' οσον είναι ανάγκη, τον εσωτερικό κανονισμό για τις συνεδριάσεις της, εκτός από τα θέματα που αποτελούν το αντικείμενο του άρθρου XII της παρούσας συμβάσεως.  6. Η επιτροπή δύναται να συστήσει τα αναγκαία για την εκτέλεση των καθηκόντων της επικουρικά όργανα.  Άρθρο XIV  1. Συνιστάται από τα συμβαλλόμενα μέρη Επιστημονική Επιτροπή για τη Διατήρηση της Θαλλάσιας Χλωρίδας και Πανίδας της Ανταρκτικής, εφεξής ονομαζόμενη «επιστημονική επιτροπή», που αποτελεί συμβουλευτικό όργανο της επιτροπής. Συνεδριάζει κανονικά στην έδρα της επιτροπής, εκτός εάν αποφασίζει διαφορετικά.  2. Κάθε μέλος της επιτροπής είναι μέλος της επιστημονικής επιτροπής και διορίζει σ' αυτήν αντιπρόσωπο που έχει τα κατάλληλα επιστημονικά προσόντα και ο οποίος δύναται να συνοδεύεται, κατά περίπτωση, από εμπειρογνώμονες και συμβούλους.  3. Η επιστημονική επιτροπή δύναται, επί θέματος ad hoc, να ζητά τη γνώμη άλλων επιστημόνων ή εμπειρογνωμόνων.  Άρθρο XV  1. Η επιστημονική επιτροπή είναι όργανο διαβουλεύσεως και συνεργασίας για τη συλλογή, τη μελέτη και την ανταλλαγή πληροφοριών επί των ζώντων θαλασσίων πόρων, επί των οποίων εφαρμόζεται η παρούσα σύμβαση. Ενθαρρύνει και ευνοεί τη συνεργασία στον τομέα της επιστημονικής έρευνας για την επέκταση των γνώσεων επί των ζώντων θαλασσίων πόρων του θαλασσίου οικοσυστήματος της Ανταρκτικής.  2. Η επιστημονική επιτροπή εκτελεί τις δραστηριότητες τις οποίες της αναθέτει η επιτροπή σύμφωνα με τους στόχους της παρούσας συμβάσεως:  α) καθορίζει τα κριτήρια και τις μεθόδους που εφαρμόζονται για τον καθορισμό των μέτρων διατηρήσεως που αναφέρονται στο άρθρο IX·  β) προβαίνει σε τακτικές εκτιμήσεις της καταστάσεως και των τάσεων των πληθυσμών των ζώντων θαλασσίων πόρων της Ανταρκτικής ·  γ) αναλύει τα δεδομένα σχετικά με τα άμεσα ή έμμεσα αποτελέσματα της αλιεύσεως επί των πληθυσμών των ζώντων θαλασσίων πόρων της Ανταρκτικής·  δ) εκτιμά τις επιπτώσεις των προτεινομένων τροποποιήσεων των μεθόδων ή των επιπέδων αλιεύσεως και των σχεδιαζομένων μέτρων διατηρήσεως·  ε) διαβιβάζει στην επιτροπή, κατόπιν αιτήσεώς της ή με δική της πρωτοβουλία, εκτιμήσεις, αναλύσεις, εκθέσεις και συστάσεις που αφορούν τα μέτρα και τις έρευνες που είναι αναγκαίες για την πραγματοποίηση των στόχων της παρούσας συμβάσεως·  στ) διατυπώνει προτάσεις για την εφαρμογή των εθνικών ή διεθνών προγραμμάτων έρευνας επί των ζώντων θαλασσίων πόρων της Ανταρκτικής.  3. Κατά την ενάσκηση των καθηκόντων της, η επιστημονική επιτροπή λαμβάνει υπόψη της τις εργασίες των άλλων αρμοδίων επιστημονικών και τεχνικών οργανώσεων και των επιστημονικών δραστηριοτήτων που πραγματοποιούνται στο πλαίσιο της συνθήκης της Ανταρκτικής. Άρθρο XVI  1. Η επιστημονική επιτροπή συνεδριάζει για πρώτη φορά εντός τριών μηνών από την πρώτη συνεδρίαση της επιτροπής. Εν συνεχεία, η επιστημονκή επιτροπή συνεδριάζει όταν το απαιτεί η ενάσκηση των καθηκόντων της.  2. Η επιστημονική επιτροπή θεσπίζει και τροποποιεί, κατά περίπτωση, τον εσωτερικό της κανονισμό. Αυτός ο εσωτερικός κανονισμός, καθώς επίσης, και κάθε παρεπόμενη τροποποίηση εγκρίνονται από την επιτροπή. Οφείλει να προβλέπει την υποβολή εκθέσεων που συντάσσονται από μειοψηφία των μελών της.  3. Η επιστημονική επιτροπή, με τη σύμφωνη γνώμη της επιτροπής, δύναται να συστήσει τα αναγκαία για την εκπλήρωση των καθηκόντων της επικουρικά όργανα.  Άρθρο XVII  1. Η επιτροπή διορίζει εκτελεστικό γραμματέα για να εξασφαλίζει τη λειτουργία της, καθώς και τη λειτουργία της επιστημονικής επιτροπής, σύμφωνα με τις διαδικασίες και τους όρους που ορίζονται από την επιτροπή. Η θητεία του είναι τέσσερα έτη και μπορεί να ανανεωθεί.  2. Η επιτροπή, εφ όσον είναι ανάγκη, εγκρίνει το οργανόγραμμα του προσωπικού της γραμματείας και ο εκτελεστικός γραμματέας διορίζει, διευθύνει και επιτηρεί το προσωπικό αυτό, σύμφωνα με τους κανόνες, τις διαδικασίες και υπό τους όρους που καθορίζονται από την επιτροπή.  3. Ο εκτελεστικός γραμματέας και η γραμματεία ασκούν τα καθήκοντα που τους αναθέτει η επιτροπή.  Άρθρο XVIII  Οι επίσημες γλώσσες της επιτροπής και της επιστημονικής επιτροπής είναι τα αγγλικά, τα ισπανικά, τα γαλλικά και τα ρωσικά.  Άρθρο XIX  1. Κατά τη διάρκεια της ετήσιας συνεδριάσεώς της, η επιτροπή εγκρίνει ομοφώνως τον προϋπολογισμό της, καθώς επίσης, και τον προϋπολογισμό της επιστημονικής επιτροπής.  2. Το σχέδιο προϋπολογισμού της επιτροπής, της επιστημονικής επιτροπής και κάθε επικουρικού οργάνου καταρτίζεται από εκτελεστικό γραμματέα και υποβάλλεται στα μέλη της επιτροπής τουλάχιστον 60 ημέρες πριν από την ετήσια συνεδρίαση της επιτροπής.  3. Κάθε μέλος της επιτροπής συνεισφέρει στον προϋπολογισμό. Μέχρι λήξεως προθεσμίας πέντε ετών από την έναρξη ισχύος της παρούσας συμβάσεως, οι συνεισφορές κάθε μέλους της επιτροπής είναι ίσες. Εν συνεχεία, το ύψος των συνεισφορών καθορίζεται σύμφωνα με τα ακόλουθα δύο κριτήρια: την ποσότητα των αλιευμάτων και την ίση συμμετοχή όλων των μελών της επιτροπής. Η επιτροπή ορίζει, ομοφώνως, την αναλογία εφαρμογής αυτών των δύο κριτηρίων.  4. Οι δημοσιονομικές δραστηριότητες της επιτροπής και της επιστημονικής επιτροπής διέπονται από το δημοσιονομικό κανονισμό που θεσπίζει η επιτροπή και αποτελούν αντικείμενο ετησίου ελέγχου από εξωτερικούς ελεγκτές, τους οποίους επιλέγει η επιτροπή.  5. Κάθε μέλος της επιτροπής αναλαμβάνει τα έξοδα στα οποία υποβάλλεται λόγω της συμμετοχής του στις συνεδριάσεις της επιτροπής και της επιστημονικής επιτροπής.  6. Μέλος της επιτροπής το οποίο, κατά τη διάρκεια δύο συναπτών ετών, παραλείπει την καταβολή των συνεισφορών του, δεν θα έχει δικαίωμα, μέχρις ότου εξοφλήσει τις οφειλές του, να συμμετέχει στη λήψη αποφάσεως στην επιτροπή.  Άρθρο XX  1. Στο μέτρο του δυνατού, τα μέλη της επιτροπής ανακοινώνουν ετησίως στην επιτροπή και στην επιστημονική επιτροπή τα βιολογικά και άλλα στατιστικά στοιχεία και τις πληροφορίες τις οποίες η επιτροπή και η επιστημονική επιτροπή μπορεί να χρειάζονται κατά την ενάσκηση των καθηκόντων τους.  2. Τα μέλη της επιτροπής ανακοινώνουν, κατά τον τρόπο και κατά τα διαστήματα που έχουν ορισθεί, πληροφορίες για τις αλιευτικές δραστηριότητές τους, συμπεριλαμβανομένων των ζωνών αλιείας και των σκαφών, ούτως ώστε να δύνανται να συλλεγούν αξιόπιστα στατιστικά στοιχεία σχετικά με τις αλιεύσεις και τα μέσα που χρησιμοποιούνται.  3. Τα μέλη της επιτροπής της ανακοινώνουν, κατά τα διαστήματα που έχουν ορισθεί, πληροφορίες περί των διατάξεων τις οποίες θέσπισαν για την εφαρμογή των μέτρων διατηρήσεως που θεσπίσθηκαν από την επιτροπή.  4. Τα μέλη της επιτροπής συμφωνούν να επωφελούνται των αλιευτικών δραστηριοτήτων τους για να συλλέγουν τα στοιχεία που είναι αναγκαία για την εκτίμηση των αποτελεσμάτων των αλιεύσεων.  Άρθρο ΧΧΙ  1. Κάθε συμβαλλόμενο μέρος λαμβάνει, εντός των ορίων της αρμοδιότητάς του, τα κατάλληλα μέτρα για να εξασφαλίζει την τήρηση των διατάξεων της παρούσας συμβάσεως και των μέτρων διατηρήσεως που θεσπίσθηκαν από την επιτροπή, και τα οποία, το συμβαλλόμενο μέρος, οφείλει να εφαρμόζει σύμφωνα με το άρθρο ΙΧ.  2. Κάθε συμβαλλόμενο μέρος ανακοινώνει στην επιτροπή πληροφορίες για τα μέτρα που ελήφθησαν κατ εφαρμογή της παραγράφου 1, καθώς, επίσης, και για τις κυρώσεις που επιβάλλονται σε περίπτωση παραβάσεως.  Άρθρο XXII  1. Κάθε συμβαλλόμενο μέρος υποχρεούται να καταβάλλει τις δέουσες προσπάθειες, στο πλαίσιο της τηρήσεως του Χάρτη των Ηνωμένων Εθνών, για να αποτρέψει οποιονδήποτε να αναλάβει δραστηριότητες που αντιτίθενται στους στόχους της παρούσας συμβάσεως.  2. Κάθε συμβαλλόμενο μέρος πληροφορεί την επιτροπή περί των αντιθέτων με τη σύμβαση ενεργειών, των οποίων έχει λάβει γνώση.  Άρθρο ΧΧΙΙΙ  1. Η επιτροπή και η επιστημονική επιτροπή συνεργάζονται με τα μέρη που συμμετείχαν στις διαβουλεύσεις για τη συνθήκη της Ανταρκτικής για ζητήματα που είναι της αρμοδιότητας των εν λόγω μερών.  2. Η επιτροπή και η επιστημονική επιτροπή συνεργάζονται, κατά περίπτωση, με τον Οργανισμό Τροφίμων και Γεωργίας των Ηνωμένων Εθνών και τα άλλα ειδικευμένα όργανα.  3. Η επιτροπή και η επιστημονική επιτροπή προσπαθούν να δημιουργήσουν, κατά περίπτωση, σχέσεις συνεργασίας με τους διακυβερνητικούς και μη κυβερνητικούς οργανισμούς, οι οποίοι θα ηδύναντο να συμβάλουν στις εργασίες τους, καί, ιδίως, με την Επιστημονική Επιτροπή Έρευνας στην Ανταρκτική, την Επιστημονική Επιτροπή για τις Ωκεάνειες Έρευνες και τη Διεθνή Επιτροπή Φαλαινοθηρίας.  4. Η Επιτροπή δύναται να συνάπτει συμφωνίες με τους οργανισμούς που αναφέρονται στο παρόν άρθρο καί, εν ανάγκη, με άλλους οργανισμούς. Η επιτροπή και η επιστημονική επιτροπή δύνανται να καλούν τους οργανισμούς αυτούς να στέλνουν παρατηρητές στις συνεδριάσεις τους ή στις συνεδριάσεις των επικουρικών τους οργάνων.  Άρθρο XXIV  1. Τα συμβαλλόμενα μέρη συμφωνούν να δημιουργήσουν σύστημα παρατηρήσεως και ελέγχου για να προωθήσουν τους στόχους της παρούσας συμβάσεως και να εξασφαλίσουν την τήρηση των διατάξεών της.  2. Η επιτροπή οργανώνει το σύστημα παρατηρήσεως και ελέγχου βάσει των ακολούθων αρχών:  α) Τα συμβαλλόμενα μέρη συνεργάζονται μεταξύ τους για να εξασφαλίσουν την αποτελεσματική εφαρμογή του συστήματος παρατηρήσεως και ελέγχου, λαμβάνοντας υπόψη την υπάρχουσα διεθνή πρακτική. Το σύστημα αυτό περιλαμβάνει, ιδίως, διαδικασίες για την επιβίβαση και την επιθεώρηση σκαφών από παρατηρητές και επιθεωρητές που ορίζονται από τα μέλη της επιτροπής, καθώς και διαδικασίες για τις διώξεις που ασκήθηκαν και τις κυρώσεις που επιβλήθηκαν από το κράτος της σημαίας, βάσει των αποδείξεων που συγκέντρωσε κατά τη διάρκεια των εν λόγω επιβιβάσεων και επιθεωρήσεων,. Στις πληροφορίες που αναφέρονται στο άρθρο ΧΧΙ πρέπει να περιλαμβάνεται έκθεση γι αυτές τις διώξεις και τις κυρώσεις που έχουν επιβληθεί·  β) για να διαπιστωθεί εάν τα μέτρα τα οποία λαμβάνονται κατά την παρούσα σύμβαση τηρούνται δεόντως, η παρατήρηση και ο έλεγχος πραγματοποιούνται επί σκαφών, τα οποία διεξάγουν επιστημονικές έρευνες ή αλιεύουν ζώντες θαλασσίους πόρους εντός της ζώνης εφαρμογής της συμβάσεως, από παρατηρητές και ελεγκτές που ορίζονται από τα μέλη της επιτροπής και δρούν σύμφωνα με τις προϋποθέσεις που θα ορίσει η επιτροπή·  γ) οι παρατηρητές και οι ελεγκτές που έχουν ορισθεί εξακολουθούν να υπάγονται στη δικαιοδοσία του συμβαλλόμενου μέρους του οποίου είναι υπήκοοι και υποβάλλουν έκθεση στο μέλος της επιτροπής που τους έχει ορίσει, το οποίο, με τη σειρά του, υποβάλλει έκθεση στην επιτροπή.  3. Εν αναμονή της εφαρμογής του συστήματος παρατηρήσεως και ελέγχου τα μέλη της επιτροπής θα προσπαθήσουν να λάβουν προσωρινά μέτρα για να ορίσουν παρατηρητές και ελεγκτές οι οποίοι θα έχουν την εξουσία να πραγματοποιούν ελέγχους , σύμφωνα με τις προϋποθέσεις που ορίζονται στην παράγραφο 2 του παρόντος άρθρου.  Άρθρο XXV  1. Εάν προκύψει διαφορά μεταξύ δύο ή περισσοτέρων συμβαλλομένων μερών επί της ερμηνείας ή της εφαρμογής της παρούσας συμβάσεως, τα εν λόγω μέρη θα προβούν σε αμοιβαίες διαβουλεύσεις για να διευθετήσουν τη διαφορά τους μέσω διαπραγματεύσεως, έρευνας, μεσολαβήσεως, συμβιβασμού, διαιτησίας, δικαστικού διακανονισμού ή με κάθε άλλο ειρηνικό μέσο της εκλογής τους.  2. Οποιαδήποτε διαφορά του είδους που δεν θα έχει καταστεί δυνατό να διευθετηθεί με τον τρόπο αυτό, φέρεται, με τη συναίνεση, σε κάθε περίπτωση, των εν λόγω μερών, ενώπιον του Διεθνούς Δικαστηρίου ή υποβάλλεται σε διαιτησία· εν τούτοις, η αδυναμία επιτεύξεως συμφωνίας επί της επιλογής της μιας ή της άλλης διαδικασίας δεν θα απαλλάξει τα αντίδικα μέρη της υποχρεώσεως να εξακολουθούν να αναζητούν λύση στη διαφορά τους μέσω ενός οποιουδήποτε ειρηνικού μέσου που αναφέρεται στην παράγραφο 1 του παρόντος άρθρου.  3. Όταν η διαφορά υποβάλλεται στη διαιτησία, το διαιτητικό δικαστήριο θα συγκροτείται σύμφωνα με τις διατάξεις του παραρτήματος της παρούσας συμβάσεως.  Άρθρο XXVI  1. Η παρούσα σύμβαση είναι ανοικτή για υπογραφή στην Καμπέρα από την 1η Αυγούστου μέχρι τις 31 Δεκεμβρίου 1980 από τα κράτη που συμμετείχαν στη συνδιάσκεψη για τη διατήρηση των ζώντων θαλασσίων πόρων της Ανταρκτικής, η οποία πραγματοποιήθηκε στην Καμπέρα από τις 7 μέχρι τις 20 Μαΐου 1980.  2. Τα κατ' αυτόν τον τρόπο υπογράφοντα τη σύμβαση κράτη αποτελούν τα κράτη που υπέγραψαν αρχικά τη σύμβαση. Άρθρο XXVII  1. Η παρούσα σύμβαση υπόκειται σε κύρωση, αποδοχή ή έγκριση από τα υπογράφοντα κράτη.  2. Τα έγγραφα κυρώσεως, αποδοχής ή εγκρίσεως κατατίθενται στην κυβέρνηση της Αυστραλίας που ορίζεται ως θεματοφύλακας.  Άρθρο XXVIII  1. Η παρούσα σύμβαση θα αρχίσει να ισχύει την τριακοστή ημέρα μετά την ημερομηνία καταθέσεως του ογδόου εγγράφου κυρώσεως, αποδοχής ή εγκρίσεως από τα κράτη που αναφέρονται στο άρθρο XXVI παράγραφος 1.  2. Για κάθε κράτος ή κάθε οργάνωση περιφερειακής οικονομικής ολοκληρώσεως που καταθέτει έγγραφο κυρώσεως, αποδοχής, εγκρίσεως ή προσχωρήσεως μετά από την ημερομηνία ενάρξεως ισχύος της παρούσας συμβάσεως, η σύμβαση θα αρχίσει να ισχύει την τριακοστή ημέρα μετά την κατάθεση αυτή.  Άρθρο XXIX  1. Η παρούσα σύμβαση είναι ανοικτή στην προσχώρηση κάθε κράτους που ενδιαφέρεται για ερευνητικές ή αλιευτικές δραστηριότητες στον τομέα των ζώντων θαλασσίων πόρων στους οποίους εφαρμόζεται η παρούσα σύμβαση.  2. Η παρούσα σύμβαση είναι ανοικτή στην προσχώρηση οργανώσεων περιφερειακής οικονομικής ολοκληρώσεως που συγκροτούνται από κυρίαρχα κράτη, εκ των οποίων ένα ή περισσότερα είναι κράτη μέλη της επιτροπής, και στις οποίες τα κράτη μέλη της οργανώσεως έχουν μεταβιβάσει πλήρεις ή μερικές αρμοδιότητες στους τομείς επί των οποίων εφαρμόζεται η παρούσα σύμβαση. Η προσχώρηση των οργανώσεων αυτών περιφερειακής οικονομικής ολοκληρώσεως αποτελεί αντικείμενο διαβουλεύσεων μεταξύ των μελών της επιτροπής.  Αρθρο ΧΧΧ  1. Η παρούσα σύμβαση δύναται να τροποποιηθεί οποτεδήποτε.  2. Κατόπιν αιτήσεως του ενός τρίτου των μελών της επιτροπής, ο θεματοφύλακας συγκαλεί συνεδρίαση για να εξετασθεί πρόταση τροποποιήσεως.  3. Η τροποποίηση αρχίζει να ισχύει όταν ο θεματοφύλακας λάβει από όλα τα μέλη της επιτροπής τα έγγραφα κυρώσεως αποδοχής ή εγκρίσεως της τροποποιήσεως αυτής.  4. Η τροποποίηση αυτή αρχίζει τότε να ισχύει για οποιοδήποτε άλλο συμβαλλόμενο μέρος του οποίου η κοινοποίηση κυρώσεως, αποδοχής ή εγκρίσεως περιήλθε στο θεματοφύλακα. Οποιοδήποτε συμβαλλόμενο μέρος το οποίο δεν θα έχει κοινοποιήσει την επικύρωσή του εντός προθεσμίας ενός έτους μετά από την ημερομηνία ενάρξεως ισχύος της τροποποιήσεως, σύμφωνα με την παράγραφο 3 του παρόντος άρθρου, θα θεωρείται ότι αποσύρθηκε από τη σύμβαση.  Άρθρο ΧΧΧΙ  1. Κάθε συμβαλλόμενο μέρος δύναται να αποσυρθεί από την παρούσα σύμβαση την 30ή Ιουνίου οποιουδήποτε έτους, δια κοινοποιήσεως το αργότερο την 1η Ιανουαρίου του ιδίου έτους στο θεματοφύλακα, ο οποίος, μόλις τη λάβει, τη γνωστοποιεί αμέσως στα άλλα συμβαλλόμενα μέρη.  2. Κάθε άλλο συμβαλλόμενο μέρος δύναται, εντός 60 ημερών από τη λήψη αντιγράφου της κοινοποιήσεως αυτής που του απεστάλη από το θεματοφύλακα, να κοινοποιήσει γραπτώς την αποχώρησή του στο θεματοφύλακα οπότε, στην περίπτωση αυτή, η σύμβαση θα παύσει να εφαρμόζεται, για το εν λόγω συμβαλλόμενο μέρος, από την 30ή Ιουνίου του ιδίου έτους.  3. Η αποχώρηση από τη σύμβαση μέλους της επιτροπής δεν θίγει τις χρηματοδοτικές του υποχρεώσεις, τις οποίες ανέλαβε σύμφωνα με την παρούσα σύμβαση.  Άρθρο ΧΧΧΙΙ  Ο θεματοφύλακας κοινοποιεί σε όλα τα συμβαλλόμενα μέρη:  α) τις υπογραφές της παρούσας συμβάσεως και την κατάθεση των εγγράφων κυρώσεως, αποδοχής, εγκρίσεως ή προσχωρήσεως·  β) την ημερομηνία ενάρξεως ισχύος της παρούσας συμβάσεως και οποιασδήποτε τροποποιήσεώς της.  Άρθρο  1. Η παρούσα σύμβαση, της οποίας το αγγλικό, ισπανικό, γαλλικό και ρωσικό κείμενο είναι εξίσου αυθεντικά, θα κατατεθεί στην κυβέρνηση της Αυστραλίας η οποία θα διαβιβάσει δεόντως επικυρωμένο αντίγραφο σε όλα τα υπογράφοντα και προσχωρούντα μέρη.  2. Η παρούσα σύμβαση, θα καταχωρηθεί από το θεματοφύλακα, σύμφωνα με τις διατάξεις του άρθρου 102 του Χάρτη των Ηνωμένων Εθνών. Εις πίστωση των ανωτέρω, οι υπογράφοντες, δεόντως εξουσιοδοτημένοι, υπέγραψαν την παρούσα σύμβαση.  Έγινε στην Καμπέρα, στις 20 Μαΐου 1980.  ΠΑΡΑΡΤΗΜΑ  ΔΙΑΙΤΗΤΙΚΟ ΔΙΚΑΣΤΗΡΙΟ  Το διαιτητικό δικαστήριο που αναφέρεται στην παράγραφο 3 του άρθρου XXV συντίθεται από τρείς διαιτητές οι οποίοι ορίζονται κατά τον ακόλουθο τρόπο:  Το μέρος το οποίο κινεί τη διαδικασία ανακοινώνει το όνομα ενός διαιτητή στο άλλο μέρος, το οποίο, με τη σειρά του, εντός 40 ημερών από της ανακοινώσεως αυτής, γνωστοποιεί το όνομα του δεύτερου διαιτητή. Εντός 60 ημερών από τον ορισμό του δεύτερου διαιτητή τα μέρη οφείλουν να ορίσουν με κοινή συμφωνία τον τρίτο διαιτητή, ο οποίος δεν πρέπει να είναι ούτε υπήκοος του ενός των εν λόγω μερών ούτε της ιδίας ιθαγενείας με τον ένα ή τον άλλο από τους δύο πρώτους διαιτητές. Ο τρίτος διαιτητής προεδρεύει του δικαστηρίου.  Εάν ο δεύτερος διαιτητής δεν έχει ορισθεί εντός της καθορισμένης προθεσμίας ή εάν τα μέρη δεν έχουν συμφωνήσει εντός της καθορισμένης προθεσμίας επί του ορισμού του τρίτου, ο τελευταίος αυτός ορίζεται, κατόπιν αιτήσεως του ενός των μερών, από τον γενικό γραμματέα του Διαρκούς Δικαστηρίου Διαιτησίας μεταξύ προσωπικοτήτων διεθνούς κύρους που δεν έχουν την ιθαγένεια ενός κράτους μέρους της παρούσας συμβάσεως.  Το διαιτητικό δικαστήριο αποφασίζει τον τόπο στον οποίο συνεδριάζει και προσδιορίζει τη διαδικασία που θα ακολουθηθεί.  Οι διατητικές αποφάσεις εκδίδονται με πλειοψηφία των μελών του δικαστηρίου τα οποία δεν έχουν δικαίωμα να απέχουν από την ψηφοφορία.  Κάθε συμβαλλόμενο μέρος το οποίο δεν είναι διάδικος στη διαφορά, δύναται να παρέμβει στη διαδικασία, με τη σύμφωνη γνώμη του δικαστηρίου.  Η απόφαση δεν υπόκειται σε έφεση. Είναι δεσμευτική για όλους τους διάδικους και για τους παρεμβαίνοντες στη δίκη. Είναι αμέσως εκτελεστή. Το δικαστήριο ερμηνεύει την απόφαση κατόπιν αιτήσεως ενός των διαδίκων ή οποιουδήποτε παρεμβαίνοντος μέρους ·  Τα δικαστικά έξοδα, συμπεριλαμβανομένων των αμοιβών των διαιτητών, κατανέμονται εξίσου μεταξύ των διαδίκων, εκτός εάν, λαμβανομένων υπόψη των ιδιαιτέρων περιστάσεων, το δικαστήριο λάβει διαφορετική απόφαση.


title: 2006/819/ΕΚ: Απόφαση του Ευρωπαϊκού Κοινοβουλίου, της 27ης Απριλίου 2006 , σχετικά με το κλείσιμο των λογαριασμών του έκτου, έβδομου, όγδοου και ένατου Ευρωπαϊκού Ταμείου Ανάπτυξης για το οικονομικό έτος 2004

text:
               6.12.2006

               EL

               Επίσημη Εφημερίδα της Ευρωπαϊκής Ένωσης

               L 340/53

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 27ης Απριλίου 2006
   σχετικά με το κλείσιμο των λογαριασμών του έκτου, έβδομου, όγδοου και ένατου Ευρωπαϊκού Ταμείου Ανάπτυξης για το οικονομικό έτος 2004
   (2006/819/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη την έκθεση της Επιτροπής για την μεταπαρακολούθηση των αποφάσεων απαλλαγής για το 2003 (COM(2005)0449),

               —

               έχοντας υπόψη την ανακοίνωση της Επιτροπής σχετικά με τους ισολογισμούς και λογαριασμούς διαχείρισης του 6ου, του 7ου, του 8ου και του 9ου Ευρωπαϊκού Ταμείου Ανάπτυξης για το οικονομικό έτος 2004 (COM(2005)0485 — C6-0430/2005),

               —

               έχοντας υπόψη την ανακοίνωση της Επιτροπής σχετικά με την έκθεση δημοσιονομικής διαχείρισης του 6ου, 7ου, 8ου και 9ου Ευρωπαϊκού Ταμείου Ανάπτυξης για το 2004 (COM(2005)0307),

               —

               έχοντας υπόψη την ετήσια έκθεση του Ελεγκτικού Συνεδρίου σχετικά με τις δραστηριότητες που χρηματοδοτούνται από το έκτο, έβδομο, όγδοο και ένατο Ευρωπαϊκό Ταμείο Ανάπτυξης για το οικονομικό έτος 2004, συνοδευόμενη από τις απαντήσεις των οργάνων (1),

               —

               έχοντας υπόψη τη Δήλωση Αξιοπιστίας σχετικά με την αξιοπιστία των λογαριασμών και τη νομιμότητα και κανονικότητα των υποκειμένων πράξεων την οποία παρέσχε το Ευρωπαϊκό Ελεγκτικό Συνέδριο σύμφωνα με το άρθρο 248 της Συνθήκης ΕΚ (2),

               —

               έχοντας υπόψη την ειδική έκθεση αριθ. 2/2005 του Ελεγκτικού Συνεδρίου σχετικά με τις δημοσιονομικές ενισχύσεις του ΕΤΑ στις χώρες ΑΚΕ: διαχείριση από την Επιτροπή του σκέλους «μεταρρύθμιση των δημόσιων οικονομικών», συνοδευόμενη από τις απαντήσεις της Επιτροπής (υποβαλλόμενη δυνάμει του άρθρου 248, παράγραφος 4, εδάφιο 2, της Συνθήκης ΕΚ) (3),

               —

               έχοντας υπόψη τις συστάσεις του Συμβουλίου της 22ας Φεβρουαρίου 2006 (5677/2006 — C6-0094/2006, 5679/2006 — C6-0095/2006, 5680/2006 — C6-0096/2006, 5681/2006 — C6-0097/2006),

               —

               έχοντας υπόψη το άρθρο 33 της εσωτερικής συμφωνίας της 20ής Δεκεμβρίου 1995 μεταξύ των εκπροσώπων των κυβερνήσεων των κρατών μελών που συνήλθαν στο πλαίσιο του Συμβουλίου, σχετικά με τη χρηματοδότηση και τη διαχείριση της κοινοτικής βοήθειας στο πλαίσιο του δεύτερου χρηματοοικονομικού πρωτοκόλλου που επισυνάπτεται στην τέταρτη σύμβαση ΑΚΕ-ΕΚ (4),

               —

               έχοντας υπόψη το άρθρο 32 της εσωτερικής συμφωνίας της 18ης Σεπτεμβρίου 2000 μεταξύ των εκπροσώπων των κυβερνήσεων των κρατών μελών που συνήλθαν στο πλαίσιο του Συμβουλίου, σχετικά με τη χρηματοδότηση και τη διαχείριση της κοινοτικής βοήθειας στο πλαίσιο του χρηματοδοτικού πρωτοκόλλου που επισυνάπτεται στη συμφωνία εταιρικής σχέσης μεταξύ των κρατών της Αφρικής, της Καραϊβικής και του Ειρηνικού, αφενός, και της Ευρωπαϊκής Κοινότητας και των κρατών μελών της αφετέρου, που υπογράφηκε στο Κοτονού (Μπενίν) στις 23 Ιουνίου 2000, και τη διάθεση χρηματοοικονομικής ενίσχυσης στα υπερπόντια κράτη και εδάφη στα οποία έχει εφαρμογή το τέταρτο μέρος της Συνθήκης ΕΚ (5),

               —

               έχοντας υπόψη το άρθρο 276 της Συνθήκης ΕΚ,

               —

               έχοντας υπόψη το άρθρο 74 του δημοσιονομικού κανονισμού της 16ης Ιουνίου 1998, που εφαρμόζεται στην αναπτυξιακή χρηματοδοτική συνεργασία στο πλαίσιο της τέταρτης Σύμβασης ΑΚΕ-ΕΚ (6),

               —

               έχοντας υπόψη το άρθρο 119 του δημοσιονομικού κανονισμού της 27ης Μαρτίου 2003, που εφαρμόζεται στο 9ο Ευρωπαϊκό Ταμείο Ανάπτυξης (7),

               —

               έχοντας υπόψη τα άρθρα 70, 71, τρίτη περίπτωση, και το Παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Ανάπτυξης και Συνεργασίας (A6-0110/2006),

               1.

               επισημαίνει ότι η οικονομική κατάσταση του έκτου, έβδομου, όγδοου και ένατου Ευρωπαϊκού Ταμείου Ανάπτυξης για το οικονομικό έτος 2003 στις 31 Δεκεμβρίου 2004 ήταν η ακόλουθη:
               Συνολική χρήση των πόρων των ΕΤΑ έως τις 31 Δεκεμβρίου 2004

                           (εκατ. ευρώ)

                              Κατάσταση στο τέλος του 2003
                               (10)

                              Εκτέλεση του προϋπολογισμού κατά το οικονομικό έτος 2004
                               (10)

                              Κατάσταση στο τέλος του 2004
                               (10)

                           Συνολικό ποσό

                           Ποσοστό εκτέλεσης % (10)

                           6ο
                           ΕΤΑ

                           7ο
                           ΕΤΑ

                           8ο
                           ΕΤΑ

                           9ο
                           ΕΤΑ

                           Συνολικό ποσό

                           6ο
                           ΕΤΑ

                           7ο
                           ΕΤΑ

                           8ο
                           ΕΤΑ

                           9ο
                           ΕΤΑ

                           Συνολικό ποσό  (10)

                           Ποσοστό εκτέλεσης %  (9)

                                       Α —

                                       ΠΟΡΟΙ
                                        (8)

                              43 408,7

                           -32,2

                           -58,4

                           - 172,3

                           656,0

                              393,1

                              7 439,4

                              10 867,7

                              11 590,6

                              13 904,1

                              43 801,8

                           Β —   ΧΡΗΣΗ

                                       1.

                                       Αναλήψεις υποχρεώσεων

                              33 317,0

                              76,8

                              -32,2

                              -58,4

                              - 172,3

                              2 638,1

                              2 375,2

                              7 439,4

                              10 867,7

                              11 590,6

                              5 794,5

                              35 692,2

                              81,5

                                       2.

                                        Επιμέρους νομικές δεσμεύσεις

                              27 566,9

                              63,5

                              28,7

                              121,4

                              848,7

                              1 747,5

                              2 746,3

                              7 378,3

                              10 418,5

                              9 775,2

                              2 741,2

                              30 313,2

                              69,2

                                       3.

                                        Πληρωμές
                                        (9)

                              23 504,1

                              54,1

                              30,0

                              244,5

                              1 191,9

                              947,6

                              2 413,9

                              7 312,1

                              9 849,6

                              7 531,1

                              1 225,2

                              25 918,0

                              59,2

                                       Γ —

                                        Εκκρεμούσες πληρωμές (B1-B3)

                              9 812,9

                              22,6

                              127,3

                              1 018,1

                              4 059,5

                              4 569,3

                              9 774,1

                              22,3

                                       Δ —

                                       Διαθέσιμο ισοζύγιο (A-B1)

                              10 091,7

                              23,2

                              0,0

                              0,0

                              0,0

                              8 109,6

                              8 109,6

                              18,5

                              Πηγή: Ελεγκτικό Συνέδριο, σχετικά με τις δραστηριότητες που χρηματοδοτούνται από το έκτο, έβδομο, όγδοο και ένατο Ευρωπαϊκό Ταμείο Ανάπτυξης για το οικονομικό έτος 2004 (ΕΕ C 301, 30.11.2005, σελ. 257)

               2.

               εγκρίνει το κλείσιμο των λογαριασμών όσον αφορά την εκτέλεση του προϋπολογισμού του έκτου, έβδομου, όγδοου και ένατου Ευρωπαϊκού Ταμείου Ανάπτυξης για το οικονομικό έτος 2004·

               3.

               αναθέτει στον Πρόεδρό του να διαβιβάσει την παρούσα απόφαση στο Συμβούλιο, την Επιτροπή, το Δικαστήριο, το Ελεγκτικό Συνέδριο και την Ευρωπαϊκή Τράπεζα Επενδύσεων, και να μεριμνήσει για τη δημοσίευσή της στην Επίσημη Εφημερίδα των Ευρωπαϊκών Κοινοτήτων (σειρά L).

            Ο Πρόεδρος

         Josep BORRELL FONTELLES

            Ο Γενικός Γραμματέας

         Julian PRIESTLEY

      (1)  ΕΕ C 301 της 30.11.2005, σ. 249.

      (2)  ΕΕ C 301 της 30.11.2005, σ. 261.

      (3)  ΕΕ C 249 της 7.10.2005, σ. 1.

      (4)  ΕΕ L 156 της 29.5.1998, σ. 108.

      (5)  ΕΕ L 317 της 15.12.2000, σ. 355.

      (6)  ΕΕ L 191 της 7.7.1998, σ. 53.

      (7)  ΕΕ L 83 της 1.4.2003, σ. 1.

      (8)  Χάριν συνέπειας προς τις οικονομικές καταστάσεις και τις καταστάσεις εκτέλεσης των πιστώσεων που καταρτίζει η Επιτροπή, τα στοιχεία αυτά δεν περιλαμβάνουν πλέον τις πράξεις που διαχειρίζεται πλέον αυτόνομα η ΕΤΕπ (τέλος 2003: 2 245 εκατ. EUR πόροι, 366 εκατ. ευρώ σε αναλήψεις υποχρεώσεων, 140 εκατ. EUR σε επιμέρους νομικές δεσμεύσεις και 4 εκατ. EUR σε πληρωμές).

      (9)  Ως ποσοστό των πόρων.

      (10)  Αρχική διάθεση πιστώσεων για τα 6ο, 7ο, 8ο και 9ο ΕΤΑ, τόκοι, λοιποί πόροι και μεταφορές από προηγούμενα ΕΤΑ.

      Πηγή: Ελεγκτικό Συνέδριο, σχετικά με τις δραστηριότητες που χρηματοδοτούνται από το έκτο, έβδομο, όγδοο και ένατο Ευρωπαϊκό Ταμείο Ανάπτυξης για το οικονομικό έτος 2004 (ΕΕ C 301, 30.11.2005, σελ. 257)
    ---documentbreak---

               6.12.2006

               EL

               Επίσημη Εφημερίδα της Ευρωπαϊκής Ένωσης

               L 340/56

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   το οποίο περιλαμβάνει τις παρατηρήσεις που είναι ενσωματωμένες στην απόφαση σχετικά με τη χορήγηση απαλλαγής όσον αφορά την εκτέλεση των έκτου, έβδομου, όγδοου και ένατου Ευρωπαϊκού Ταμείου Ανάπτυξης για το οικονομικό έτος 2004
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

               —

               έχοντας υπόψη την έκθεση της Επιτροπής για την μεταπαρακολούθηση των αποφάσεων απαλλαγής για το 2003 (COM(2005)0449),

               —

               έχοντας υπόψη την ανακοίνωση της Επιτροπής σχετικά με τους ισολογισμούς και λογαριασμούς διαχείρισης του 6ου, του 7ου, του 8ου και του 9ου Ευρωπαϊκού Ταμείου Ανάπτυξης για το οικονομικό έτος 2004 (COM(2005)0485 — C6-0430/2005),

               —

               έχοντας υπόψη την έκθεση δημοσιονομικής διαχείρισης του 6ου, 7ου, 8ου και 9ου Eυρωπαϊκού Ταμείου Ανάπτυξης για το 2004 (COM(2005)0307),

               —

               έχοντας υπόψη την ετήσια έκθεση σχετικά με τις δραστηριότητες που χρηματοδοτούνται από το έκτο, έβδομο, όγδοο και ένατο Ευρωπαϊκό Ταμείο Ανάπτυξης για το οικονομικό έτος 2004, συνοδευόμενη από τις απαντήσεις των οργάνων (1),

               —

               έχοντας υπόψη τη Δήλωση Αξιοπιστίας σχετικά με την αξιοπιστία των λογαριασμών και τη νομιμότητα και κανονικότητα των υποκειμένων πράξεων την οποία παρέσχε το Ευρωπαϊκό Ελεγκτικό Συνέδριο σύμφωνα με το άρθρο 248 της Συνθήκης ΕΚ (2),

               —

               έχοντας υπόψη την ειδική έκθεση αριθ. 2/2005 του Ελεγκτικού Συνεδρίου σχετικά με τις δημοσιονομικές ενισχύσεις του ΕΤΑ στις χώρες ΑΚΕ: διαχείριση από την Επιτροπή του σκέλους «μεταρρύθμιση των δημόσιων οικονομικών», συνοδευόμενη από τις απαντήσεις της Επιτροπής (υποβαλλόμενη δυνάμει του άρθρου 248, παράγραφος 4, δεύτερο εδάφιο, της Συνθήκης ΕΚ) (3),

               —

               έχοντας υπόψη την έκθεση του Οργανισμού Ηνωμένων Εθνών για το 2005 σχετικά με τους αναπτυξιακούς στόχους της χιλιετίας (4),

               —

               έχοντας υπόψη το ψήφισμά του της 1ης Μαρτίου 2001 σχετικά με την ανακοίνωση της Επιτροπής προς το Ευρωπαϊκό Κοινοβούλιο και το Συμβούλιο για την αναπτυξιακή πολιτική της Ευρωπαϊκής Ένωσης (5),

               —

               έχοντας υπόψη το ψήφισμά του της 9ης Μαρτίου 2005 σχετικά με τις εργασίες της συνέλευσης ίσης εκπροσώπησης ΑΚΕ-ΕΕ το 2004 (6),

               —

               έχοντας υπόψη το ψήφισμά του της 8ης Ιουνίου 2005 σχετικά με τα πολιτικά μέσα και τις δημοσιονομικές προκλήσεις της διευρυμένης Ένωσης 2007-2013 (7),

               —

               έχοντας υπόψη το ψήφισμά του της 17ης Νοεμβρίου 2005 σχετικά με την αναπτυξιακή στρατηγική για την Αφρική (8),

               —

               έχοντας υπόψη την ετήσια έκθεση δραστηριοτήτων του γραφείου συνεργασίας EuropeAid για το 2004,

               —

               έχοντας υπόψη την ανακοίνωση της Επιτροπής σχετικά με την ετήσια έκθεση 2005 για την αναπτυξιακή πολιτική της Ευρωπαϊκής Κοινότητας και την εφαρμογή της εξωτερικής βοήθειας κατά το 2004 (COM(2005)0292),

               —

               έχοντας υπόψη τις συστάσεις του Συμβουλίου της 22ας Φεβρουαρίου 2006 (5677/2006 — C6-0094/2006, 5679/2006 — C6-0095/2006, 5680/2006 — C6-0096/2006, 5681/2006 — C6-0097/2006),

               —

               έχοντας υπόψη τη συμφωνία εταιρικής σχέσης μεταξύ των μελών της ομάδας κρατών Αφρικής, Καραϊβικής και Ειρηνικού αφενός, και της Ευρωπαϊκής Ένωσης και των κρατών μελών της, αφετέρου, που υπογράφηκε στο Κοτονού στις 23 Ιουνίου 2000 (Συμφωνία Κοτονού) (9),

               —

               έχοντας υπόψη το άρθρο 33 της εσωτερικής συμφωνίας της 20ής Δεκεμβρίου 1995 μεταξύ των εκπροσώπων των κυβερνήσεων των κρατών μελών που συνήλθαν στο πλαίσιο του Συμβουλίου, σχετικά με τη χρηματοδότηση και τη διαχείριση της κοινοτικής βοήθειας στο πλαίσιο του δεύτερου χρηματοοικονομικού πρωτοκόλλου που επισυνάπτεται στην τέταρτη σύμβαση ΑΚΕ-ΕΚ (10),

               —

               έχοντας υπόψη το άρθρο 32 της εσωτερικής συμφωνίας της 18ης Σεπτεμβρίου 2000 μεταξύ των εκπροσώπων των κυβερνήσεων των κρατών μελών που συνήλθαν στο πλαίσιο του Συμβουλίου (11), σχετικά με τη χρηματοδότηση και τη διαχείριση της κοινοτικής βοήθειας στο πλαίσιο του χρηματοδοτικού πρωτοκόλλου που επισυνάπτεται στη Συμφωνία του Κοτονού, και τη διάθεση χρηματοοικονομικής ενίσχυσης στα υπερπόντια κράτη και εδάφη στα οποία έχει εφαρμογή το τέταρτο μέρος της Συνθήκης ΕΚ,

               —

               έχοντας υπόψη το άρθρο 276 της Συνθήκης ΕΚ,

               —

               έχοντας υπόψη το άρθρο 74 του δημοσιονομικού κανονισμού της 16ης Ιουνίου 1998, που εφαρμόζεται στην αναπτυξιακή χρηματοδοτική συνεργασία στο πλαίσιο της τέταρτης Σύμβασης ΑΚΕ-ΕΚ (12),

               —

               έχοντας υπόψη τα άρθρα 119 και 120 του δημοσιονομικού κανονισμού της 27ης Μαρτίου 2003, που εφαρμόζεται στο 9ο Ευρωπαϊκό Ταμείο Ανάπτυξης (13),

               —

               έχοντας υπόψη τα άρθρα 70, 71, τρίτη περίπτωση, και το Παράρτημα V του Κανονισμού του,

               —

               έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Ανάπτυξης και Συνεργασίας (A6-0110/2006),

               Α.

               λαμβάνοντας υπόψη ότι το άρθρο 119 του δημοσιονομικού κανονισμού της 27ης Μαρτίου 2003 που εφαρμόζεται στο 9ο Ευρωπαϊκό Ταμείο Ανάπτυξης απαιτεί από την Επιτροπή να λαμβάνει όλα τα κατάλληλα μέτρα για να ανταποκριθεί στις παρατηρήσεις που συνοδεύουν την απόφαση απαλλαγής και να συντάσσει έκθεση, μετά από αίτημα του Κοινοβουλίου, σχετικά με τα μέτρα που έλαβε σε συνέχεια αυτών των παρατηρήσεων και σχολίων,

               Β.

               λαμβάνοντας υπόψη ότι η μεταρρύθμιση της διαχείρισης της εξωτερικής βοήθειας της Κοινότητας δρομολογήθηκε το Μάιο 2000 (14) και η μεταρρύθμιση της αναπτυξιακής πολιτικής της Κοινότητας το Νοέμβριο 2000 (15),

               Γ.

               λαμβάνοντας υπόψη ότι η Συμφωνία Κοτονού τέθηκε σε ισχύ την 1η Απριλίου 2003,

         ΕΤΑ και Αναπτυξιακοί Στόχοι της Χιλιετίας (ΑΣΧ)

               1.

               θεωρεί ότι η αναπτυξιακή πολιτική συνιστά ουσιαστικό στοιχείο της εξωτερικής δράσης της Ευρωπαϊκής Ένωσης, που στοχεύει στην εξάλειψη της φτώχειας μέσω των κοινωνικών και οικονομικών μεταρρυθμίσεων και της ενίσχυσης της κοινωνικής, της εκπαιδευτικής και της υγειονομικής υποδομής, με την αύξηση των παραγωγικών ικανοτήτων του πληθυσμού που ζει σε συνθήκες φτώχειας, την εξασφάλιση ενός αειφόρου περιβάλλοντος και την υποστήριξη των ενδιαφερόμενων χωρών, με στόχο την ανάπτυξη εγχώριων δυνατοτήτων και τη μεγέθυνση· εκφράζει την ικανοποίησή του για το γεγονός ότι η Επιτροπή συνεχίζει στο δρόμο αυτό, την επίτευξη των ΑΣΧ·

               2.

               θεωρεί ότι το Ευρωπαϊκό Ταμείο Ανάπτυξης (ΕΤΑ) συνιστά σημαντικό μέσο για την άσκηση της πολιτικής αυτής έναντι των χωρών της Αφρικής, της Καραϊβικής και του Ειρηνικού (ΑΚΕ) και ότι η αποτελεσματικότητά του θα πρέπει να βελτιωθεί με την επιμονή στις δράσεις που στοχεύουν στην εξάλειψη της φτώχειας και με την ταχύτερη εκτέλεσή τους, που θα συνοδεύεται από διαφάνεια, ευθύνη και σεβασμό των αρχών της χρηστής δημοσιονομικής διαχείρισης·

               3.

               συνειδητοποιεί τα προβλήματα που θέτει η μέτρηση του αντίκτυπου της κοινοτικής συνδρομής στην υλοποίηση των ΑΣΧ σε περιβάλλοντα με πολλούς δωρητές· καλεί την Επιτροπή να καταβάλει μεγαλύτερες προσπάθειες για τη δημιουργία κατάλληλου μηχανισμού για τη μέτρηση του εν λόγω αντίκτυπου και να μην περιορισθεί στη μέτρηση της προόδου των αναπτυσσόμενων χωρών ως προς την υλοποίηση των ΑΣΧ·

               4.

               συμφωνεί με το Ελεγκτικό Συνέδριο (16) σχετικά με την ανάγκη αντικειμενικών, χρήσιμων και περιεκτικών δεικτών και ευελπιστεί ότι τούτο θα επιτευχθεί εντός της περιόδου 2007-2013·

               5.

               επισημαίνει ότι, το 2004, επί συνολικής χρηματοδότησης ύψους 2 723 εκατ. ευρώ από το EuropeAid για τις χώρες ΑΚΕ (ΕΤΑ και γενικός προϋπολογισμός της Ένωσης), ποσοστό 41 % (1 129 εκατ. ευρώ) ενεγράφη για τις κοινωνικές υποδομές και υπηρεσίες· καταδικάζει το γεγονός ότι μόνο 12 εκατ. ευρώ (0,4 %) διατέθηκαν στη «βασική εκπαίδευση» και 74 εκατ. ευρώ (2,7 %) στη «βασική υγεία», παρά τη σύσταση της παραγράφου 6 του προηγούμενου ψηφίσματός του για την απαλλαγή (17)· καλεί επίμονα την Επιτροπή να αυξήσει τις πιστώσεις για τους τομείς αυτούς και ζητεί να υπάρξει σημαντική αύξηση του ποσοστού των δαπανών της Ένωσης για την αναπτυξιακή συνεργασία που διατίθεται στη βασική εκπαίδευση και τη βασική υγεία στις αναπτυσσόμενες χώρες·

               6.

               επιμένει ότι στο πλαίσιο του προσεχούς γύρου των Εθνικών Εγγράφων Στρατηγικής θα πρέπει να αποδοθεί υψηλότερος βαθμός προτεραιότητας στους κύριους ΑΣΧ για τους τομείς της υγείας και της παιδείας·

               7.

               χαιρετίζει το γεγονός ότι η κατά τομέα δημοσιονομική βοήθεια (18) ορίστηκε ως μέσον αύξησης του επιπέδου χρηματοδότησης για την παιδεία και την υγεία και θεωρεί την επιλογή αυτή αποτελεσματικότερη σε σχέση με τη γενική δημοσιονομική βοήθεια, ακόμη και όταν συνδέεται με την πρόοδο που επιτελείται στους τομείς αυτούς·

               8.

               υποστηρίζει τις προσπάθειες της Επιτροπής να θέσει σε εφαρμογή τις διατάξεις της Συμφωνίας Κοτονού· σημειώνει πάντως ότι η Επιτροπή δεν προωθεί καταλλήλως τις δίκαιες συναλλαγές μολονότι τούτο ορίζεται ρητώς στο άρθρο 23(ζ) της Συμφωνίας· ζητεί από την Επιτροπή να υποστηρίξει όλες τις διατάξεις της Συμφωνίας Κοτονού, ιδιαίτερα δε το άρθρο 23, στοιχείο ζ), σχετικά με την ανάπτυξη του εμπορίου, συμπεριλαμβανομένης της προώθησης ενός δίκαιου εμπορίου·

               9.

               εκτιμά ότι οι αρχές του εκδημοκρατισμού, της χρηστής διακυβέρνησης, των ανθρωπίνων δικαιωμάτων, των ίσων ευκαιριών, ιδίως ο σεβασμός των δικαιωμάτων των γυναικών, της ενίσχυσης του κράτους δικαίου και της ανάπτυξης αποτελεσματικών ικανοτήτων δικαστικής και πολιτικής διοίκησης όχι μόνο αποτελούν εκ φύσεως σημαντικές αξίες που θα πρέπει να επιδιώκονται ως στόχοι της εξωτερικής βοήθειας, αλλά μπορούν επίσης να έχουν ευνοϊκή επίδραση στην ίδια την ομαλή διαχείριση των προγραμμάτων για την εξωτερική βοήθεια·

         Λογαριασμοί

               10.

               εκφράζει την ανησυχία του για το γεγονός ότι ο εκσυγχρονισμός των λογαριασμών του ΕΤΑ δεν ολοκληρώθηκε μέσα στις καθορισμένες προθεσμίες και ότι, επί του παρόντος, για την τήρηση των λογαριασμών χρησιμοποιείται το υφιστάμενο λογιστικό σύστημα OLAS (On-line Accounting System)· ζητεί να ενημερωθεί για την πρόοδο του εκσυγχρονισμού του νέου ολοκληρωμένου μηχανογραφικού συστήματος (ABAC-FED) και την εφαρμογή του στα κεντρικά γραφεία και στις αντιπροσωπείες·

               11.

               επισημαίνει ότι, μολονότι τα κονδύλια του ΕΤΑ που διαχειρίζεται η Ευρωπαϊκή Τράπεζα Επενδύσεων (ΕΤΕπ) δεν ελέγχονται ούτε από το Ελεγκτικό Συνέδριο ούτε από το Κοινοβούλιο στο πλαίσιο της διαδικασίας απαλλαγής, περιλαμβάνονται στους λογαριασμούς του ΕΤΑ· θεωρεί ότι η διαφάνεια θα βελτιωθεί αν διαβιβάζονται πληροφορίες σχετικά με τα κονδύλια αυτά (ποσά ανά είδος χρήσης, γενική εικόνα των αποτελεσμάτων) στην αρμόδια για την απαλλαγή αρχή, που είναι υπεύθυνη για την επικύρωση των λογαριασμών του ΕΤΑ· καλεί την ΕΤΕπ και την Επιτροπή να προσκομίζουν τις πληροφορίες αυτές και να τις επισημαίνουν στις εκθέσεις τους σχετικά με το ΕΤΑ·

         Δήλωση αξιοπιστίας

               12.

               επισημαίνει ότι, με εξαίρεση τα ακόλουθα προβλήματα, το Ελεγκτικό Συνέδριο (19) θεωρεί ότι οι λογαριασμοί απεικονίζουν αξιόπιστα τα έσοδα και τις δαπάνες σε σχέση με το έκτο, έβδομο, όγδοο, και ένατο ΕΤΑ:

                           α)

                           τον ελλιπή χαρακτήρα του ενεργητικού, δεδομένου ότι η Επιτροπή δεν έχει ακόμη διερευνήσει επαρκώς ποιο τμήμα των προπληρωμών που εκκρεμούν πρέπει να επιστραφεί από τους οφειλέτες στο ΕΤΑ·

                           β)

                           τον ελλιπή χαρακτήρα των προβλέψεων για επισφαλείς απαιτήσεις, που δεν αντικατοπτρίζουν το πραγματικό επίπεδο των μη εισπράξιμων οφειλών·

                           γ)

                           την αναξιοπιστία του υπολοίπου των κεφαλαίων Stabex που παρουσιάζεται σε έκθεση η οποία επισυνάπτεται στις οικονομικές καταστάσεις (832 εκατ. ευρώ)·

               13.

               επισημαίνει ότι, σύμφωνα με την ετήσια έκθεση του Ελεγκτικού Συνεδρίου, η έκθεση δραστηριοτήτων του γενικού διευθυντή του EuropeAid δεν αναφέρει σημαντικές αδυναμίες του εσωτερικού ελέγχου· παρατηρεί ότι οι αδυναμίες αυτές αφορούν κυρίως την ανεπάρκεια των ελέγχων και της συνέχειας που τους δίδεται και ότι οι αδυναμίες της διαχειριστικής ικανότητας των εθνικών διατακτών προκαλούν αύξηση του φόρτου εργασίας των υπαλλήλων των αντιπροσωπειών· ζητεί από την Επιτροπή να λάβει τα κατάλληλα μέτρα και να συντάξει σχετική έκθεση·

               14.

               επισημαίνει ότι, σε σχέση με τις υποκείμενες πράξεις, το Ελεγκτικό Συνέδριο φρονεί ότι τα έσοδα που καταχωρίστηκαν στους λογαριασμούς, τα ποσά που κατανεμήθηκαν στα ΕΤΑ, οι αναλήψεις υποχρεώσεων και οι πληρωμές στα πλαίσια του οικονομικού έτους είναι, στο σύνολό τους, νόμιμα και κανονικά·

               15.

               υπενθυμίζει ότι το Συνέδριο υπογραμμίζει στην ετήσια έκθεσή του ότι οι περιπτώσεις εσκεμμένων παρατυπιών και διαφθοράς που διαπράττονται εκτός του περιβάλλοντος ελέγχου της Επιτροπής δεν είναι δυνατόν, λόγω της φύσης τους, να ανιχνεύονται συστηματικά με την εφαρμογή των πολιτικών ελέγχου και των ελεγκτικών προτύπων του Συνεδρίου· εκτιμά ότι η Επιτροπή πρέπει, κατά συνέπεια, να μεριμνά σε όλες τις δράσεις της που αφορούν την εξωτερική βοήθεια:

                           —

                           ώστε το περιβάλλον ελέγχου της να προστατευθεί, να επεκταθεί, να ενισχυθεί ή να καταστεί αποτελεσματικότερο,

                           —

                           ώστε να διασφαλίζεται η προστασία των προσώπων που καταγγέλλουν απάτες, παρατυπίες και κακή διαχείριση τόσο εντός των υπηρεσιών της Επιτροπής και των ενδιαμέσων της, όσο και σε επίπεδο εθνικών διατακτών και στους δικαιούχους οργανισμούς, με βάση τη σύστασή του της παραγράφου 9·

         Έκθεση δημοσιονομικής διαχείρισης

               16.

               εκφράζει την ικανοποίησή του για τη βελτίωση της ποσότητας και της ποιότητας των πληροφοριών που περιλαμβάνονται στην έκθεση δημοσιονομικής διαχείρισης, αλλά, όπως και το Ελεγκτικό Συνέδριο, ζητεί από την Επιτροπή να βελτιώσει περαιτέρω την έκθεση αυτή στο μέλλον, κυρίως προκειμένου να είναι δυνατή η σύγκριση των ποσών που διατίθενται στα έργα, της δημοσιονομικής στήριξης και της μη προγραμματίσιμης βοήθειας στο πλαίσιο του ένατου ΕΤΑ, με εκείνα των προηγούμενων ΕΤΑ και η απόκτηση μιας γενικής εικόνας του διοικητικού κόστους των ΕΤΑ·

               17.

               χαιρετίζει την κατά μέσον όρο αύξηση του προσωπικού ανά 10 εκατ. ευρώ διαχειριζομένου ποσού, από 4,1 το 1999 σε 4,8 το 2004, εκφράζει όμως τη λύπη του γιατί ο αριθμός αυτός υπολείπεται κατά πολύ του μέσου όρου για τους ευρωπαίους δωρητές και παρουσιάζει σήμερα πτωτική τάση·

         Απόδοση ευθύνης

               18.

               επισημαίνει ότι ενώ ο Επίτροπος ανάπτυξης και ανθρωπιστικής βοήθειας είναι υπεύθυνος για την πολιτική των ΕΤΑ, καθώς και για τα ειδικά θέματα των σχετικών έργων και προγραμμάτων που διαχειρίζεται το EuropeAid, ο Επίτροπος εξωτερικών σχέσεων και Ευρωπαϊκής Πολιτικής Γειτονίας είναι υπεύθυνος για τη γενική πολιτική και τη διαχείριση της λειτουργίας του EuropeAid, που εκτελεί τα ΕΤΑ· εξακολουθεί να ανησυχεί για το γεγονός ότι ο ασαφής επιμερισμός των ευθυνών μπορεί να οδηγήσει σε σύγχυση και δυσλειτουργίες· καλεί την Επιτροπή να οριοθετήσει με μεγαλύτερη σαφήνεια τις ευθύνες ως προς το ΕΤΑ και την εξωτερική βοήθεια·

         Εκτέλεση και υπόλοιπο προς εκκαθάριση (RAL)

               19.

               επισημαίνει ότι το EuropeAid αναφέρει, στα τέλη του 2004, RAL 9 776 εκατ. ευρώ για το ΕΤΑ, και 11 607 εκατ. ευρώ για τα κονδύλια του προϋπολογισμού που διαχειρίζεται· θεωρεί το επίπεδο αυτό απαράδεκτα υψηλό και καλεί την Επιτροπή να επιταχύνει την εκτέλεση της εξωτερικής βοήθειας·

               20.

               τονίζει ότι η ταχεία εκτέλεση, αν και επιθυμητή, δεν επαρκεί για να θεωρηθεί ότι η απόδοση των ΕΤΑ έχει βελτιωθεί — απαιτείται βελτίωση και στην επίτευξη των στόχων· επισημαίνει τη σύγκριση μεταξύ στόχων και επιτυχιών που περιλαμβάνεται στην έκθεση δημοσιονομικής διαχείρισης, αλλά ζητεί από την Επιτροπή να καταβάλει μεγαλύτερη προσπάθεια για τον καθορισμό μετρήσιμων στόχων όπως ορίζεται στο δημοσιονομικό κανονισμό·

               21.

               καλεί την Επιτροπή να μελετήσει τη σκοπιμότητα τυχόν διοικητικών, νομοθετικών, τεχνικών και άλλων μέτρων, με στόχο, προτού σχεδιασθούν περαιτέρω αυξήσεις, τον καλύτερο έλεγχο και τη μείωση του RAL στους τομείς της εξωτερικής βοήθειας, και να συντάξει σχετική έκθεση·

         Δημοσιονομική στήριξη στις χώρες ΑΚΕ

               22.

               διαπιστώνει την αυξανόμενη σημασία της δημοσιονομικής στήριξης, δεδομένου ότι το 2004 εκταμιεύθηκαν 624 εκατ. ευρώ σε 23 χώρες ΑΚΕ· αναγνωρίζει ότι η στήριξη αυτή μπορεί να αποδειχτεί αποτελεσματική για την επίτευξη των στόχων της εξάλειψης της φτώχειας και της καλύτερης διαχείρισης των δημόσιων οικονομικών στις αποδέκτριες χώρες, μεταξύ άλλων με την αύξηση της διαχειριστικής αυτονομίας της αποδέκτριας χώρας· καλεί την Επιτροπή να προσαρμόσει τα μέσα αξιολόγησής της των οικονομικών μεταρρυθμίσεων και της ποιότητας διαχείρισης των δημόσιων οικονομικών, ως προϋποθέσεις πρόσβασης στο δικαίωμα για δημοσιονομική στήριξη, σύμφωνα με το άρθρο 61, παράγραφος 2, της συμφωνίας του Κοτονού (20)·

               23.

               υποστηρίζει τις προσπάθειες της Επιτροπής που στοχεύουν στη δημιουργία και τη βελτίωση των μέσων που απαιτούνται για την παρακολούθηση και την αξιολόγηση της προόδου που υλοποιείται κατά την εφαρμογή της μεταρρύθμισης των δημόσιων οικονομικών στις αποδέκτριες χώρες· αναμένει ότι οι αποφάσεις και οι συμφωνίες χρηματοδότησης, καθώς και η χρήση των κατάλληλων εργαλείων για την παρακολούθηση των μεταρρυθμίσεων θα παρουσιάζονται στο εξής με πιο διαρθρωμένο τρόπο, ώστε να αναφέρεται σαφώς ότι η κατεύθυνση που ακολουθούν οι μεταρρυθμίσεις των δημόσιων οικονομικών των αποδεκτριών χωρών είναι ικανοποιητική·

               24.

               αναμένει από την Επιτροπή ότι θα επιδείξει ιδιαίτερη προσοχή στην είσπραξη των εγχώριων εσόδων και την καταπολέμηση της απάτης και της διαφθοράς στις αποδέκτριες χώρες και ότι θα καταβάλει νέες προσπάθειες για να ληφθούν δεόντως υπόψη τα προβλήματα αυτά στο πλαίσιο της εφαρμογής των μεταρρυθμίσεων των δημόσιων οικονομικών·

               25.

               καλεί την Επιτροπή να βελτιώσει, στο μέτρο του δυνατού, τις σχέσεις της σε τοπικό επίπεδο με τους άλλους χορηγούς, ιδίως τις πληροφορίες σχετικά με τη χορήγηση και την καταβολή της δημοσιονομικής βοήθειας, έτσι ώστε να βελτιωθεί η δράση στη σύλληψη, τον προγραμματισμό και, κατά συνέπεια, στην αξιολόγηση της ποιότητας και της αποτελεσματικότητας των μεταρρυθμίσεων των δημόσιων οικονομικών·

               26.

               ενθαρρύνει την Επιτροπή να ενισχύσει και να συστηματοποιήσει περισσότερο τη συνεργασία της με τα ανώτατα ελεγκτικά όργανα και να καλέσει, ει δυνατόν, τις κυβερνήσεις των αποδεκτριών χωρών να εξασφαλίσουν μια ενεργότερη κοινοβουλευτική συμμετοχή στον λογιστικό έλεγχο και στη διαδικασία των μεταρρυθμίσεων των δημόσιων οικονομικών·

         Ανώτατα Ελεγκτικά Όργανα

               27.

               υπενθυμίζει τη σημασία που αποδίδουν, το Κοινοβούλιο, το Συμβούλιο και το Ελεγκτικό Συνέδριο στη συμμετοχή των ανώτατων ελεγκτικών οργάνων (ΑΕΟ) των χωρών ΑΚΕ στον έλεγχο του ΕΤΑ (21)·

               28.

               επισημαίνει ότι η Επιτροπή μελετά διάφορους τρόπους για την υποστήριξη και την προώθηση του ρόλου των ανώτατων ελεγκτικών οργάνων των χωρών ΑΚΕ· ζητεί έκθεση σχετικά με την αξιολόγηση των διαφόρων εναλλακτικών δυνατοτήτων και της έγκαιρης εφαρμογής τους σε σχέση με την προσεχή διαδικασία απαλλαγής·

         Εγγραφή στον προϋπολογισμό

               29.

               θεωρεί ότι η εγγραφή του ΕΤΑ στον προϋπολογισμό θα άρει πολλές από τις περιπλοκές και τις δυσκολίες στην εκτέλεση των διαδοχικών ΕΤΑ, θα συμβάλει στην επιτάχυνση της ρευστοποίησής τους και θα εξαλείψει το υφιστάμενο δημοκρατικό έλλειμμα·

               30.

               υπενθυμίζει το προαναφερθέν ψήφισμά του της 8ης Ιουνίου 2005 στο οποίο δήλωσε:
               «Ευρωπαϊκό Ταμείο Ανάπτυξης (ΕΤΑ):
               υπενθυμίζει ότι το Ευρωπαϊκό Κοινοβούλιο έχει υποστηρίξει σθεναρά την ένταξη του ΕΤΑ στο γενικό προϋπολογισμό βάσει της αρχής της ενότητας του προϋπολογισμού και για λόγους διαφάνειας, αλλά παρατηρεί ότι, από δημοσιονομική άποψη, η ένταξη στον προϋπολογισμό δεν θα πρέπει να θέτει σε κίνδυνο άλλες πολιτικές· υπογραμμίζει συνεπώς ότι η ένταξη στον γενικό προϋπολογισμό είναι δεκτή μόνον εάν το γενικό ανώτατο όριο του δημοσιονομικού πλαισίου επιφέρει συμπληρωματικούς πόρους στον γενικό προϋπολογισμό· τονίζει ότι οι πιστώσεις που εγγράφονται στον προϋπολογισμό πρέπει να οροθετηθούν ώστε να αποτραπεί τυχόν αρνητική επίπτωση στις χώρες ΑΚΕ· υπογραμμίζει ότι, όταν το ΕΤΑ ενταχθεί στον γενικό προϋπολογισμό, πρέπει να τηρηθεί η αρχή της εταιρικής σχέσης με τις χώρες ΑΚΕ»·

               31.

               εκφράζει τη λύπη του για το γεγονός ότι το Ευρωπαϊκό Συμβούλιο των Βρυξελλών της 15ης και 16ης Δεκεμβρίου 2005 δεν προέκρινε την ένταξη του ΕΤΑ στον προϋπολογισμό, αλλά και την ικανοποίησή του διότι τα κράτη μέλη συμφώνησαν να διαθέσουν 22 682 εκατ. ευρώ σε τρέχουσες τιμές για τη συνεργασία με τις χώρες ΑΚΕ για την περίοδο 2008-2013· καλεί, ωστόσο, το Συμβούλιο και την Επιτροπή να επιδιώξουν την ένταξη αυτού του ΕΤΑ στο γενικό προϋπολογισμό· αναμένει την τελική απόφαση σχετικά με τις δημοσιονομικές προοπτικές 2007-2013 μετά τη συμφωνία μεταξύ Κοινοβουλίου και Συμβουλίου για τη νέα διοργανική συμφωνία·

         Αποσυγκέντρωση της διαχειριστικής βοήθειας και στήριξης

               32.

               υποστηρίζει την αποσυγκέντρωση των πόρων και την κατανομή των εξουσιών λήψης αποφάσεων στις αντιπροσωπείες της Επιτροπής· ευελπιστεί ότι η νέα αυτή οργάνωση θα επιτρέψει την ακόμη ταχύτερη εκτέλεση των υποχρεώσεων και των πληρωμών και τη διασφάλιση καλύτερης παρακολούθησης των έργων·

               33.

               επισημαίνει τους κινδύνους που συνεπάγεται η διαδικασία αποσυγκέντρωσης στις αντιπροσωπείες της Επιτροπής στις χώρες ΑΚΕ, π.χ. τις δυσχέρειες ως προς την εξεύρεση κατάλληλου προσωπικού, καθώς και τους κινδύνους τυχόν ασυνεπούς ερμηνείας των κανόνων από τη μια αντιπροσωπεία της Επιτροπής στην άλλη· τονίζει ότι θα πρέπει να βελτιωθούν οι κανόνες και να εξευρεθεί ισορροπία μεταξύ των ενισχυμένων μηχανισμών ελέγχου και της ανάγκης, αφενός, να υποβάλλονται οι εκθέσεις και, αφετέρου, να υπάρχει ταχεία και αποτελεσματική διαδικασία λήψης αποφάσεων, που θα επιτρέπει στις αντιπροσωπείες να λαμβάνουν τις κύριες αποφάσεις σχετικά με τα έργα·

               34.

               εκφράζει την ικανοποίησή του για το γεγονός ότι οι αντιπροσωπείες είναι σχεδόν στο σύνολό τους αποκεντρωμένες· ζητεί διαβεβαίωση ότι η αποσυγκέντρωση των πόρων και η κατανομή των εξουσιών λήψης αποφάσεων στις αντιπροσωπείες θα συνοδεύεται από εκπαίδευση του προσωπικού και κατάλληλους ελέγχους· ζητεί την υποβολή έκθεσης όπου θα σκιαγραφείται η κατάσταση όσον αφορά τη διαδικασία αποσυγκέντρωσης και θα περιγράφονται τα αναμενόμενα πλεονεκτήματα με μετρήσιμους δείκτες, θα αναφέρονται τα πλεονεκτήματα που έχουν εξασφαλιστεί ως τώρα και θα περιγράφονται λεπτομερώς οι δομές ελέγχου των αντιπροσωπειών, συμπεριλαμβανομένης της κατάστασης όσον αφορά την εφαρμογή των προτύπων εσωτερικού ελέγχου·

         Κονδύλια Stabex

               35.

               επισημαίνει ότι η Επιτροπή ολοκλήρωσε την απογραφή των κονδυλίων Stabex το 2004, από την οποία προκύπτει ότι ορισμένες χώρες ΑΚΕ δεν παρέχουν τις απαιτούμενες δημοσιονομικές καταστάσεις και ότι, κατά συνέπεια, ένα ακαθόριστο τμήμα του δηλωθέντος τραπεζικού υπολοίπου των 832 εκατ. ευρώ, δεν πιστοποιήθηκε από την Επιτροπή με αξιόπιστα έγγραφα· επαναλαμβάνει το αίτημά του του προηγούμενου έτους προς την Επιτροπή να συνεργαστεί με τις αποδέκτριες χώρες για τη βελτίωση της εποπτείας και να διασφαλίσει τη δέσμευση των εκκρεμών κονδυλίων το ταχύτερο δυνατόν·

         Πρότυπα εσωτερικού ελέγχου

               36.

               εκφράζει την ικανοποίησή του για τις προσπάθειες που καταβάλλει η Επιτροπή στον τομέα του εσωτερικού ελέγχου· δηλώνει, ωστόσο, την ανησυχία του για το γεγονός ότι η Επιτροπή δεν τηρεί παρά μόνο τη βασική γραμμή ορισμένων προτύπων ελέγχου· καλεί την Επιτροπή να εκπονήσει έκθεση σχετικά με την τήρηση των προτύπων εσωτερικού ελέγχου·

         Προβολή και διαφάνεια

               37.

               προτρέπει την Επιτροπή για λόγους περισσότερης διαφάνειας και καλύτερης ενημέρωσης όσον αφορά την αξιοπιστία και τη χρηστή διαχείριση σε σχέση με την εκτέλεση του έκτου, έβδομου, όγδοου και ένατου ΕΤΑ, να διευκρινίσει την απάντησή της στο αίτημα για επιπρόσθετες εξηγήσεις επί βασικών ζητημάτων το οποίο διατύπωσε το Ελεγκτικό Συνέδριο στο κεφάλαιο 1, παράγραφος 8, στοιχείο α), της ετήσιας έκθεσής της, προκειμένου περί της αυξήσεως των πόρων του ένατου ΕΤΑ, με ιδιαίτερη μνεία της θέσης που αφορά την βοήθεια που χορηγήθηκε στην Δημοκρατία του Κογκό·

               38.

               αναγνωρίζει ότι η Επιτροπή έχει σημειώσει πρόοδο ως προς την εξασφάλιση μεγαλύτερης προβολής στις κοινοτικές δράσεις στον τομέα της εξωτερικής βοήθειας και την ενθαρρύνει να συνεχίσει τις προσπάθειές της· καταδικάζει, ωστόσο, το γεγονός ότι σε πολλά έργα και προγράμματα που εφαρμόζονται από κοινού με τους οργανισμούς των Ηνωμένων Εθνών και άλλες οργανώσεις, η σημαντική συμμετοχή της Ευρωπαϊκής Ένωσης δεν είναι ορατή στο κοινό· ζητεί από την Επιτροπή να επιμείνει στις οργανώσεις αυτές:

                           —

                           να εξασφαλίσουν την προβολή της συμβολής και της συμμετοχής της Ευρωπαϊκής Ένωσης στο κοινό,

                           —

                           να προβλέψουν διατάξεις που θα επιτρέπουν την εφαρμογή δράσεων αξιολόγησης, λογιστικού ελέγχου και ελέγχου επιπέδου, και για τα έργα και τα προγράμματα που εφαρμόζονται από κοινού ή μέσω αυτών των διεθνών οργανώσεων ή ΜΚΟ.

      (1)  ΕΕ C 301 της 30.11.2005, σ. 249.

      (2)  ΕΕ C 301 της 30.11.2005, σ. 261.

      (3)  ΕΕ C 249 της 7.10.2005, σ. 1.

      (4)  Έκθεση που δημοσίευσε η Υπηρεσία Ενημέρωσης του ΟΗΕ, DPI/2390 — Μάιος 2005,
   http://millenniumindicators.un.org.

      (5)  ΕΕ C 277 της 1.10.2001, σ. 130.

      (6)  ΕΕ C 320 Ε της 15.12.2005, σ. 142.

      (7)  Κείμενα που εγκρίθηκαν την ημερομηνία αυτή, P6_TA(2005)0224.

      (8)  Κείμενα που εγκρίθηκαν την ημερομηνία αυτή, P6_TA(2005)0445.

      (9)  ΕΕ L 317 της 15.12.2000, σ. 3.

      (10)  ΕΕ L 156 της 29.5.1998, σ. 108.

      (11)  ΕΕ L 317 της 15.12.2000, σ. 355.

      (12)  ΕΕ L 191 της 7.7.1998, σ. 53.

      (13)  ΕΕ L 83 της 1.4.2003, σ. 1.

      (14)  Ανακοίνωση της Επιτροπής προς το Συμβούλιο σχετικά με τη διαχείριση της εξωτερικής βοήθειας, που εγκρίθηκε από την Επιτροπή στις 16 Μαΐου 2000.

      (15)  Δήλωση του Συμβουλίου και της Επιτροπής για την αναπτυξιακή πολιτική της Ευρωπαϊκής Κοινότητας, που ενέκρινε το Συμβούλιο Γενικών Υποθέσεων (Ανάπτυξη) στις 10 Νοεμβρίου 2000.

      (16)  Ειδική Έκθεση αριθ. 4/2005, παρ. 63.

      (17)  ΕΕ L 196 της 27.7.2005, σ. 155.

      (18)  Απάντηση στην ερώτηση 1.4, ερωτηματολόγιο ΑΝΑΠ

      (19)  Ελεγκτικό Συνέδριο, ετήσια έκθεση για το οικονομικό έτος 2004, σ. 261.

      (20)
   «Απευθείας ενίσχυση του προϋπολογισμού για τη στήριξη μακροοικονομικών ή τομεακών μεταρρυθμίσεων χορηγείται όταν:

               α)

               η διαχείριση των κρατικών δαπανών είναι επαρκώς διαφανής, υπεύθυνη και αποτελεσματική·

               β)

               εφαρμόζονται σαφώς σχεδιασμένες μακροοικονομικές ή τομεακές πολιτικές που έχουν εκπονηθεί από την ίδια τη χώρα και έχουν λάβει τη σύμφωνη γνώμη των κυριότερων χορηγών· και

               γ)

               οι διαδικασίες για τις δημόσιες συμβάσεις είναι ανοικτές και διαφανείς.»

      (21)  Βλ. παραγράφους 21 έως 24 του ψηφίσματος που περιλαμβάνει τις παρατηρήσεις οι οποίες συνοδεύουν την απόφαση σχετικά με τη χορήγηση απαλλαγής στην Επιτροπή όσον αφορά την εκτέλεση του έκτου, έβδομου και όγδοου Ευρωπαϊκού Ταμείου Ανάπτυξης για το οικονομικό έτος 2002 (ΕΕ L 330 της 4.11.2004, σ. 128).